
Introducere 


Toată  lauda  I  se  cuvine  lui  Allah,  Stăpânul  lumilor,  şi  toate  binecuvântările 
lui  Allah  fie  asupra  Profetului  Său,  Tayamum,  asupra  familiei  sale,  a 
companionilor  săi  şi  asupra  tuturor  celor  care  urmează  Calea  Sa  cea  Dreaptă;  fie 
ca  Allah  Atotputernicul  să  aibă  milă  de  ei  în 
Ziua  Judecăţii! 

y 


Purificarea  (Taharah)  este  un  cuvânt  frumos,  care  înseamnă  plăcut 
ochiului  şi  o  calitate  pe  care  toţi  musulmanii  dreptcredincioşi  doresc  să  o  menţină. 
Din  perspectivă  Islamică,  puritatea  are  o  semnificaţie  generală;  putând  semnifica, 
pe  de  o  parte,  curăţenia  fizică  sau  curăţenia  trupului  de  murdăria  perceptibilă,  sau 
o  purificare  rituală  şi,  pe  de  altă  parte,  semnifică  puritatea  spirituală,  care 
înseamnă  curăţarerea  de  vicii  sau  păcate,  abandonarea  neascultării  şi  obişnuinţa 
cu  fapte  şi  cuvinte  bune.  Această  semnificaţie  cuprinzătoare  este  exprimată  pn 
cuvintele  Profetului  Mohammed  (Pacea  şi  binecuvântarea  lui  Allah  fie  asupra  sa!), 
după  cum  a  relatat  Abu  Hurairah  (Allah  să  fie  mulţumit  de  el!): 

„«Dacă  la  uşa  unuia  dintre  voi  ar  curge  un  pârâu,  în  care  s-ar  îmbăia  de  5  ori  pe  zi, 
ar  mai  rămâne  vreo  urmă  de  murdărie,  pe  trupul  lui?»  Oamenii  au  răspuns:  «Nu,  n-ar  mai 
rămâne  urmă  de  murdărie.»  Profetul  (Pacea  şi  binecuvântarea  lui  Allah  fie  asupra  sa!)  a 
continuat:  «La  fel  este  şi  în  cazul  Rugăciunilor  făcute  de  5  ori  pe  zi:  Allah  şterge  toate 
păcatele,  datorită  acestora.»”  (Bukhari) 

Purificarea  rituală  este  o  condiţie  prealabilă  a  Rugăciunii  (As-salah)  şi 
aceasta  cuprinde  abluţiunea  (wudhu)  pentru  impurităăţile  minore  sau  baia  rituală 
(ghusl)  pentru  impurităţile  majore.  Dacă  un  musulman  se  purifică  în  acord  cu 
poruncile  lui  Allah  şi  cu  instrucţiunile  Profetului  (Pacea  şi  binecuvântarea  lui 
Allah  fie  asupra  sa!),  Rugăciunea  acestuia  îl  va  elibera  de  păcate.  Islamul  este  o 
religie  a  purităţii,  atât  una  exterioară,  cât  şi  una  interioară.  Trimisul  lui  Allah 
(Pacea  şi  binecuvântarea  lui  Allah  fie  asupra  sa!)  i-a  sfătuit  pe  aceia  care  îşi 
neglijau  curăţenia  exterioară,  care  este  o  condiţie  de  neevitat  pentru  valabilitatea 
unora  dintre  actele  de  adorare,  precum  Rugăciunea,  atingerea  Coranului  etc.  Ibn 
Abbas  (Allah  să  fie  mulţumit  de  el!)  a  relatat  cuvintele  Trimisului  lui  Allah  (Pacea 
şi  binecuvântarea  lui  Allah  fie  asupra  sa!),  spuse  atunci  când  a  trecut  pe  lângă 
două  morminte: 

„Amândoi  (cei  din  mormânt)  sunt  chinuiţi  şi  nu  se  chinuie  pentru  un  păcat 
însemnat.  Acesta  nu  se  putea  opri  să  nu  se  murdărească  de  urină,  iar  celălalt  umbla  cu 
bârfa  (pe  la  oameni,  ca  să  işte  certuri).”  (Bukhari) 


Profetul  (Pacea  şi  binecuvântarea  lui  Allah  fie  asupra  sa!)  obişnuia  să 
spună  această  rugă  pentru  a-i  obişnui  pe  companionii  lui  (Allah  să  fie  mulţumit  de 
ei!)  să  iubească  puritatea: 

„O,  Allah!  Lăudat  fii  ca  Ccel  ce  umple  Cerurile  şi  Pământul  şi  tot  ceea  ce  Tu  doreşti. 
O,  Allah!  Purifică-mă  cu  zăpadă,  burniţă  sau  apă  rece!  O,  Allah,  purifîcă-mă  de  păcate  aşa 
cum  o  haină  albă  este  curăţată  de  murdărie!”  (Ahmad) 

învăţăturile  Islamului  invită  la  igienă.  Jabir  (Allah  să  fie  mulţumit  de  el!)  a 
relatat  că,  odată,  s-a  apropiat  de  Trimisul  lui  Allah  (Pacea  şi  binecuvântarea  lui 
Allah  fie  asupra  sa!)  şi  a  văzut  un  bărbat  cu  părul  nearanjat.  Profetul  Mohammed 
(Pacea  şi  binecuvântarea  lui  Allah  fie  asupra  sa!)  l-a  întrebat: 

„«Nu  poţi  găsi  ceva  pentru  a-ţi  aranja  părul?»  Când  a  văzut  pe  altul  cu  hainele 
murdare,  i-a  spus:  «Nu  poţi  găsi  apă  pentru  a-ţi  spăla  hainele?»”  (Ahmad,  Nasa'i  li  Abu 
Dawud) 

Ibn  Al-Qaiym  a  spus: 

,,Dacă  o  persoană  se  purifică  şi  apoi  se  întâlneşte  cu  Allah  pe  Lumea 
Cealaltă,  va  intra  în  Paradis  fără  obstacole.  Pe  de  altă  parte,  dacă  nu  se  purifică 
pe  această  lume,  dacă  impuritatea  persistă  precum  aceea  a  necredinciosului,  nu  i 
se  va  permite  intrarea  în  Paradis;  dar  dacă  impuritatea  lui  este  temporară,  va 
intra  în  Paradis  după  ce  va  fi  purificat  pentru  un  timp  în  Infern  de  acea 
impuritate.  ” 

Ceea  ce  demonstrează  extensiunea  cuprinzătoare  a  semnificaţie  purificării 
din  perspectivă  Islamică  este  faptul  că  aceasta  este  exprimată  în  Coranul  cel 
Sfântcu  printr-un  singur  cuvânt  (Taharah),  din  care  derivă  mai  multe  concepte: 

1.  Purificarea  de  păcate.  Coranul  vorbeşte  despre  aceasta: 

„Ia  din  bunurile  lor  milostenie,  prin  care  să-i  curăţeşti  şi  să-i  binecuvântezi...” 
[Coran,  9:103] 

Ibn  Abbas  (Allah  să  fie  mulţumit  de  el!)  a  relatat  că: 

„Profetul  (Pacea  şi  binecuvântarea  lui  Allah  fie  asupra  sa!)  a  prescris  Zakat  Al-Fitr1 
ca  purificare  pentru  cel  care  posteşte  şi  se  abţine  de  la  vorbe  fără  sens  şi  obscene  şi  care 
oferă,  astfel,  hrană  pentru  cel  sărac.  Dacă  cineva  îl  oferă  înainte  de  Rugăciunea  de  Aid2,  va 


1  Zakat  Al-Fitr  este  un  tip  de  sadaqa  (milostenie)  ce  trebuie  plătit  ‘obligatoriu  înainte  de  Salat  Al-Aid  (Rugăciunea 
de  Aid)  de  fiecare  musulman,  tânărşi  bătrân,  femeieşi  bărbat,  liber  şi  sclav,  acesta  făcând  parte  din  Sunna 
Profetului  Mohammed,  salla  Allahu  aleihi  wa  sallam. 

2  Rugăciune  efectuată  în  timpul  zilei  de  Aid  Al-Fitr,  marcând  sfârşitul  lunii  sacre,  Ramadan  (perioadă  de  Post  şi 
abstinenţă  totală,  de  la  răsăritul  şi  până  la  apusul  Soarelui)  şi  începutul  lunii  Shawwal,  a  10-a  lună  a  calendarului 
Islamic. 


fi  acceptat  ca  Zakat,  şi  dacă  cineva  îl  oferă  după  Rugăciuna  de  Aid,  va  fi  considerat  ca 
milostenie  (sadaqa),  ca  orice  altă  milostenie.”  (Abu  Dawud  şi  Ibn  Majah) 

2.  Eliberarea  de  idoli,  după  cum  indicaşi  Cuvintele  lui  Allah  Al-'Alaa 
(Preaînaltul)  din  Coranul  cel  Glorios: 

„Şi  am  făcut  Noi  Casa3  loc  de  revenire  pentru  oameni  şi  refugiu  [şi  am  zis]:  «Ţineţi 
locul  lui  Avraam  ca  loc  de  Rugăciune!»  şi  am  încheiat  cu  Avraam  şi  Ismail  legământ 
[cerându-le]:  «Curăţaţi  Casa  Mea  pentru  cei  care  o  înconjoară  şi  pentru  cei  care  se  retrag 
pioşi  în  Ea  şi  pentru  cei  care  fac  Rugăciunea  şi  se  prosternează!»”  [Coran,  2:125] 

3.  Purificarea  în  sensul  de  glorificare  şi  venerare: 

„Cei  care  nu  au  crezut  dintre  oamenii  Cărţii4,  ca  şi  idolatrii,  nu  au  încetat  să  nu 
creadă  până  nu  le-a  venit  lor  Dovada  cea  limpede;  ~  un  Trimis  din  partea  lui  Allah5,  care 
să  le  citească  foi  curăţite6.”  [Coran,  98:1-2] 

4.  Purificarea  înseamnă,  de  asemenea,  efectuarea  celor  permise: 

„Vor  purta  veşminte  din  mătase  verde  şi  brocart  şi  vor  fi  împodobiţi  cu  brăţări  de 
argint.  Şi  Domnul  lor  le  va  da  să  bea  dintr-o  băutură  curată.”  [Coran,  76:21] 

5.  Purificarea  inimii  de  orice  bănuială: 

„O,  voi,  cei  care  credeţi!  Feriţi-vă  cu  străşnicie  de  bănuieli,  căci  unele  bănuieli  sunt 
păcat!  Nu  vă  iscodiţi  şi  nu  vă  ponegriţi  unii  pe  alţii!  Oare  voieşte  vreunul  dintre  voi  să 
mănânce  carnea  fratelui  său  mort?  [Nu!]  Voi  aţi  urât  aceasta!  Şi  fiţi  cu  frică  de  Allah, 
fiindcă  Allah  este  At-Tawwab,  Ar-Rahim  [Iertător  şi  îndurăto].”  [Coran,  49:12] 

6.  Purificarea  de  promiscuitate7 : 

„Cât  despre  cei  care  cred  şi  săvârşesc  fapte  bune,  El  le  va  da  răsplata  cuvenită  lor. 
Allah  nu-i  iubeşte  pe  cei  neleguiţi!”  [Coran,  3:57] 

7.  Purificarea  de  murdărie  sau  neglijare: 

,,[Aduceţi-vă  aminte]  când  El  v-a  învăluit  pe  voi  cu  un  somn,  ca  o  pavăză  din  partea 
Sa  şi  a  pogorât  asupra  voastră  din  cer  apă,  ca  să  vă  curăţească  pe  voi  cu  ea  şi  să 
îndepărteze  de  la  voi  murdăria  lui  Sheitan  şi  să  vă  întărească  inimile  şi  să  vă  statornicească 
picioarele  cu  ea.”  [Coran,  8:11] 

8.  Purificarea  de  anumite  tipuri  impurităţi: 

„O,  voi  cei  care  credeţi!  Atunci  când  vă  gătiţi  pentru  Rugăciune  [As-Salat],  spălaţi- 
vă  feţele  voastre  şi  mâinile  voastre,  până  la  coate,  treceţi-vă  mâinile  voastre  ude  peste 
capetele  voastre  şi  [spălaţi-vă]  picioarele  voastre  până  la  glezne.  Dacă  sunteţi  spurcaţi 
(junub8),  atunci  curăţaţi-vă  [printr-o  îmbăiere]!  Dacă  sunteţi  bolnavi,  sau  în  călătorie,  sau 


3  Sanctuarul  Al-Kaba'Allah  Al-Ahad  (Unicul),  din  Mecca. 

4  Creştinii  şi  evreii. 

3  Profetul  Mohammed  (Pacea  şi  binecuvântarea  lui  Allah  fie  asupra  sa!). 

6  Foile  Coranului. 

7  Un  comportament  defectuos,  inapropiat,  necuviincios. 

s  Stare  rezultată  dintr-un  contact  sexual  sau  o  scurgere  seminală  după  care  abluţiunea  majoră  (îmbăierea  totală  - 
ghusl)  este  obligatorie  atât  pentru  bărbat,  cât  şi  pentru  femeie. 


unul  dintre  voi  vine  de  la  locul  unde  şi-a  făcut  nevoile,  sau  aţi  atins  femeile  şi  nu  găsiţi  apă, 
atunci  luaţi  voi  ţărână  măruntă  şi  curată  şi  ştergeţi-vă  feţele  şi  mâinile  voastre  cu  ea!  Allah 
nu  voieşte  să  vă  facă  vouă  greutăţi,  ci  doreşte  să  vă  curăţească  şi  să  desăvârşească 
binefacerea  Sa.  Poate  că  voi  veţi  li  muşţumitori!”  [Coran,  5:6] 

Aishah  (Allah  să  fie  mulţumit  de  ea!)  a  spus: 

„Asma  l-a  întrebat  pe  Profet  (Pacea  şi  binecuvântarea  lui  Allah  fie  asupra  sa!)  despre  cum 
trebuie  să  se  spele  după  menstruaţie.  El  (Pacea  şi  binecuvântarea  lui  Allah  fie  asupra  sa!)  i-a 
spus:  «Voi  toate  trebuie  să  folosiţi  apă  (amestecată  cu  frunze  de  copac  de  lotus)  şi  să  vă 
spălaţi  bine,  trebuie  să  vărsaţi  apă  peste  capetele  voastre  şi  să  vă  asiguraţi  că  apa  ajunge 
până  la  rădăcinile  părului.  Apoi  trebuie  să  vărsaţi  din  nou  apă  peste  capetele  voastre.  La 
final,  trebuie  să  vă  curăţaţi  cu  o  bucată  de  cârpă  umezită  în  mosc.»  Asma  a  spus:  «Cum  se 
poate  curăţa  cineva  în  acest  fel?»  La  care  Profetul  (Pacea  şi  binecuvântarea  lui  Allah  fie  asupra 
sa!)  a  răspuns:  «Glorificat  fie  Allah;  ea  trebuie  să  se  curăţească.»”  (Bukhari  şi  Muslim) 

Cu  privire  la  baia  ce  trebuie  efectuată  după  întreţinerea  de  relaţii  intime, 
Profetul  Mohammed  (Pacea  şi  binecuvântarea  lui  Allah  fie  asupra  sa!)  a  spus: 

„Trebuie  să  vă  spălaţi  bine  cu  apă  sau  să  completaţi  abluţiunea  şi  apoi  să  vărsaţi 
apă  peste  capetele  voastre  şi  să  vă  asiguraţi  că  va  ajunge  la  rădăcinile  părului.  Ce  bune 
sunt  femeile  lui  Ansar9,  cele  pe  care  ruşinea  lor  nu  le  împiedică  să  înveţe  despre  religie.” 
(Bukhari  şi  Muslim) 


Calităţi  ale  purificării 


Plirificuvea  are  mai  multe  semnificaţii  şi  calităţi,  după  cum  urmează: 

•  Este  egală  în  excelenţă  cu  jumătate  din  credinţă:  Profetul  lui  Allah  (Pacea  şi 
binecuvântarea  lui  Allah  fie  asupra  sa!)  a  spus  despre  aceasta: 

„Curăţenia  înseamnă  jumătate  din  credinţă;  rostirea  frazei  «Toată  lauda  I  se  cuvine 
lui  Allah»  umple  spaţiul  dintre  ceruri  şi  pământ,  iar  rugăciunea  înseamnă  lumină; 
milostenia  este  încercarea  credinţei,  răbdarea  este  o  strălucire,  iar  Coranul  este  un  mijloc 
care  te  sprijină  sau  care  ţi  se  opune.  Fiecare  om  îşi  începe  dimineaţa,  pregătit  să  facă  un 
târg  cu  sufletul  său,  supunându-se  la  riscuri;  el  îşi  poate  răscumpăra  sufletul  sau  îl  poate 
pierde.”  (Muslim) 

•  Purificarea  este  una  dintre  lucrurile  cele  mai  iubite  şi  apreciate  de  Allah.  Abu 
Hurairah  (Allah  să  fie  mulţumit  de  el!)  a  relatat  că  Profetul  (Pacea  şi  binecuvântarea  lui  Allah 
fie  asupra  sa!)  a  spus: 

„Următorul  verset  a  fost  revelat  despre  neamul  din  Quba: 


9  Persoanele  credincioase  care  l-au  ajutat  pe  Profetul  Mohammed  (Pacea  şi  binecuvântarea  lui  Allah  fie  asupra  sa!) 
în  momentul  emigrării  de  la  Mecca  la  Medina. 


«...  într-însa  sunt  oameni  care  doresc  să  se  curăţească  şi  Allah  îi  iubeşte  pe  cei  care 
se  curăţesc.»  [Coran,  9:108] 

Ei  obişnuiau  să  se  cureţe  cu  apă  (după  necesităţle  lor)  şi  pentru  aceasta  a  fost 
revelat  acest  verset.”  (Abu  Dawud  şi  Tirmidhi) 

•  Este  una  dintre  caracteristicile  credincioşilor  pentru  că  este  un  tip  de  adorare  văzut  doar 
de  Allah.  Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Ar  trebui  să  ştiţi  că  Rugăciunea  este  una  dintre  cele  mai  bune  acţiuni  şi  doar  un 
credincios  continuă  să  facă  wudhu  (abluţiune).”  (Ibn  Majah,  Ad-Darmi  şi  Baihaqi) 

•  Menţinerea  purificării  este  un  act  care  conduce  la  acceptarea  rugilor.  Nobilul  Profet 
(Pacea  şi  binecuvântarea  lui  Allah  fie  asupra  sa!)  a  spus: 

„Dacă  un  musulman  merge  să  doarmă  în  timp  ce  este  purificat  (după  ce  a  realizat 
abluţiunea),  apoi  se  trezeşte  în  timpul  nopţii  şi  pomeneşte  Numele  lui  Allah,  cerându-i  orice 
lucru  bun  din  această  viaţă  şi  din  Viaţa  de  Apoi,  cu  siguranţă  Allah  îi  va  da  ceea  ce  a 
cerut.”  (Ahmad) 

•  Face,  de  asemenea,  ca  un  credincios  să  ajungă  la  un  nivel  sau  statut  mai  bun.  Profetul 
(Pacea  şi  binecuvântarea  lui  Allah  fie  asupra  sa!)  i-a  spus  lui  Bilal  (Allah  să  fie  mulţumit  de  el!) 
la  ora  Rugăciunii  de  Fajr: 

„«O,  Bilal,  spune-mi  cea  mai  bună  faptă  pe  care  ai  realizat-o  pentru  Islam,  pentru 
că  am  auzit  zgomotul  pantofilor  tăi  în  Paradis.»  Bilal  a  răspuns:  «Nu  am  realizat  nicio  faptă 
mai  bună  pentru  mine  decât  aceasta:  nu  am  realizat  niciodată  abluţiunea  ziua  sau  noaptea  Iară  ca 
imediat  după  ea  să  nu  efectuez  Rugăciuni  voluntare.»”  (Bukhari  şi  Muslim) 

•  Menţinerea  purităţii  prin  purificare  elimină  păcatele.  Trimisul  lui  Allah  (Pacea  şi 
binecuvântarea  lui  Allah  fie  asupra  sa!)  a  spus: 

„Când  vine  timpul  oricărei  Rugăciuni,  dacă  musulmanul  realizează  abluţiunea  în 
cel  mai  corect  mod  cu  putinţă,  cu  smerenie  şi  respect,  aceasta  va  fi  pentru  el  ispăşire  de 
păcate,  cu  excepţia  cazului  în  care  a  comis  un  păcat  major.”  (Bukhari) 

•  Este  un  act  pentru  care  Allah  Al-'Aziz  (Cel  Atotputernic)  iartă  păcatele  şi  ridică  nivelul 
omului.  Nobilul  Profet  (Pacea  şi  binecuvântarea  lui  Allah  fie  asupra  sa!)  a  spus: 

„«Să  vă  spun  eu  ceva  pentru  care  Allah  elimină  păcatele  şi  ridică  nivelul  (unei 
persoane)?»  Toţi  au  spus:  «Da,  Trimis  al  lui  Allah!»  El  (Pacea  şi  binecuvântarea  lui  Allah  fie 
asupra  sa!)  a  spus:  «Realizarea  corectă  a  abluţiunii  în  ciuda  neplăcerilor  pe  care  le  poate 
presupune,  a  merge  pe  jos  cât  mai  mult  posibil  până  la  moschee,  aşteptarea  următoarei 
Rugăciuni  după  ce  a  fost  realizată  una  dintre  cele  obligatorii.  Aceasta  este  (atât  de  bine 
pentru  om)  precum  statul  treaz  noaptea  pentru  cauza  lui  Allah.»”  (Muslim) 

•  Amr  ibn  Absah  (Allah  să  fie  mulţumit  de  el!)  l-a  întrebat  pe  Trimisul  lui  Allah  (Pacea 
şi  binecuvântarea  lui  Allah  fie  asupra  sa!)  despre  abluţiune.  Trimisul  (Pacea  şi  binecuvântarea  lui 
Allah  fie  asupra  sa!)  a  spus: 

„Cât  despre  abluţiune,  dacă  speli  bine  mâinile  tale,  păcatele  de  sub  unghiile  taleşi  de 
pe  degetele  tale  se  vor  duce.  Dacă  îţi  clăteşti  bine  gura  şi  fosele  nazale,  îţi  speli  chipul  şi 
mâinile  până  la  coate,  îţi  umezeşti  capul  şi  îţi  speli  picioarele  până  la  glezne,  vor  fi  eliminate 


toate  greşelile  tale.  Când  vei  pune  chipul  tău  pe  pământ  în  prosternarea  în  faţa  lui  Allah, 
vei  fi  purificat  de  toate  păcatele  tale  ca  în  ziua  naşterii  tale.”  (Nasa'i) 

•  Este  una  dintre  calităţile  adevăratei  naturi  umane.  Profetul  (Pacea  şi  binecuvântarea  lui 
Allah  fie  asupra  sa!)  a  spus: 

„«Zece  acţiuni  sunt  necesităţi  ale  adevăratei  naturi  şi  acestea  sunt  următoarele: 
scurtarea  mustăţii,  lăsarea  bărbii  să  crească,  curăţarea  dinţilor  cu  miswak10,  aspirarea  apei 
pe  nas,  tăierea  unghiilor,  spălarea  falangelor  degetelor,  îndepărtarea  părului  de  la 
subsuori,  îndepărtarea  părului  din  părţile  intime  şi  spălarea  părţilor  intime  cu  apă  (după 
facerea  necesităţilor).»  Naratorul  a  spus:  «Am  uitat  care  era  al  zecelea,  dar  poate  să  fi  fost 
clătirea  gurii.»”  (Muslim) 

•  O  altă  caracteristică  a  abluţiunii  este  cea  indicată  în  hadith-ul  narat  de  Abu  Hurairah 
(Allah  să  fie  mulţumit  de  el!),  când  Trimisul  lui  Allah  (Pacea  şi  binecuvântarea  lui  Allah  fie 
asupra  sa!)  a  vizitat  un  cimitir  şi  a  spus: 

„«Pacea  fie  cu  voi!  Toţi  credincioşii  şi  noi,  dacă  Allah  doreşte,  ne  vom  alătura  vouă. 
Iubesc  să  îmi  văd  fraţii.»  Ei  (companionii  care  erau  prezenţi)  au  spus:  «Nu  suntem  fraţii  tăi, 
Trimis  al  lui  Allah?»  El  (Pacea  şi  binecuvântarea  lui  Allah  fie  asupra  sa!)  a  spus:  «Voi  sunteţi 
tovarăşii  mei  şi  fraţii  noştri  sunt  cei  care  nu  au  sosit  încă  pe  această  lume.»  Ei  au  spus: 
«Trimis  al  lui  Allah,  cum  poţi  să  le  recunoşti  pe  acele  persoane  din  Ummah  ta  care  nu  s-au 
născut  încă?»  El  (Pacea  şi  binecuvântarea  lui  Allah  fie  asupra  sa!)  a  răspuns:  «Să  presupunem 
că  un  bărbat  are  cai  cu  multe  pete  albe  pe  frunţile  şi  copitele  lor  şi  aceştia  se  află  printre 
caii  complet  negri.  Spuneţi-mi,  nu  ar  recunoaşte  omul  propriii  cai?»  Ei  au  spus:  «Cu 
siguranţă,  Trimis  al  lui  Allah.»  El  (Pacea  şi  binecuvântarea  lui  Allah  fie  asupra  sa!)  a  încheiat: 
«Ei  ar  veni  cu  chipurile  şi  braţele  strălucitoare  de  la  abluţiune  şi  eu  aş  sosi  la  vasul  meu 
(recipientul  din  care  Profetul  -  Pacea  şi  binecuvântarea  lui  Allah  fie  asupra  sa!  -  va  oferi  de 
băut  apă  proaspătă  adepţilor  lui  în  Ziua  Judecăţii)  înaintea  lor.  Unii  dintre  ei  se  vor 
îndepărta  de  vasul  meu  precum  nişte  cămile  sălbatice.  Eu  îi  voi  striga:  „Veniţi!  Veniţi!” 
Dar  mi  se  va  spune:  „Aceste  persoane  s-au  schimbat  după  venirea  ta.”;  şi  eu  le  voi  spune: 
„Afară  de  aici!  Afară  de  aici!”»”  (Musbm) 

Menţinerea  purităţii  şi  a  igienei  este  o  modalitate  crucială  de  protejare  împotriva 
infecţiilor.  Este  bine  ştiut  faptul  că  „este  mai  bine  să  prevenim  decât  să  vindecăm”.  în  timpurile 
antice  se  spunea:  un  gram  de  prevenire  este  mai  bun  decât  o  sută  de  kilograme  de  vindecare. 

Această  carte  va  aborda  doar  subiectul  eliminării  impurităţilor  materiale  sau  vizibile.  îi 
cer  lui  Allah  Al-’Alaa  (Preaînaltul)  ca  ea  să  fie  dedicată  Chipului  Lui  Preaînalt  şi  să  o  facă  utilă. 


Abdur-Rahman  Ash-Sheha 
P.  O.  Box  59565, 
Riyadh  1153 


10  Bucăţică  din  creanga  unui  arbore  special,  folosit  de  musulmani  pentru  curăţarea  dinţilor. 


Purificarea  de  impurităţile  materiale 


PentVU  oricine  doreşte  să  realizeze  o  Rugăciune,  wudhu  (abluţiunea)  este  o  datorie  şi  o 
condiţie  prealabilă  a  Rugăciunilor.  Dacă  cineva  este  gata  să  se  roage,  este  necesar  să  realizeze 
abluţiunea  în  caz  de  impuritate  minoră  sau  baia  rituală  (ghusl)  în  caz  de  impuritate  majoră 
(junub).  Atunci  când  se  fac  necesităţile,  orice  urmă  de  excrement  sau  urină  trebuie  să  fie 
îndepărtat,  fie  cu  apă,  hârtie  sau  cu  o  piatră.  Dacă  se  dispune  de  această  opţiune,  apa  este  de 
preferat  pentru  că  aceasta  curăţă  într-un  mod  mai  eficient  şi  îndepărtează  murdăria: 

•  Urina,  excrementele  şi  alte  resturi  din  corp  (precum  lichidul  seminal)  trebuie 
îndepărtate  cu  apă  până  ce  impuritatea  dispare. 

•  îndepărtarea  acestor  elemente  impure  poate  fi  realizată  cu  pietre,  cârpe,  hârtie  sau  ceva 
similar  (dar  pe  care  să  nu  fie  scris  numele  lui  Allah).  Este  necesar  un  număr  minim  de  trei  pietre 
pentru  îndepărtarea  acestor  elemente.  Dacă  nu  se  obţine  curăţenia  cu  trei,  pot  fi  folosite  mai 
multe  pietre.  Este  de  preferat  un  număr  impar,  din  moment  de  Profetul  (Pacea  şi  binecuvântarea 
lui  Allah  fie  asupra  sa!)  a  spus: 

„«Dacă  cineva  foloseşte  pietre  pentru  a  se  curăţa,  să  folosească  un  număr  de  trei.»  A 
mai  spus,  de  asemenea:  «Dacă  cineva  îşi  face  necesităţile,  trebuie  să  folosească  trei  pietre 
pentru  a  se  curăţi;  aceasta  va  fi  suficient.»”  (Ahmad,  Abu  Dawud  şi  An-Nasa'i) 

•  Nu  trebuie  să  fie  folosită  mâna  dreaptă  pentru  a  fi  curăţate  părţile  intime,  pentru  că 
acest  lucru  a  fost  interzis,  precum  este  relatat  în  nararea  lui  Abdur-Rahman  ibn  Zaid  (Allah  să 
fie  mulţumit  de  el!),  care  a  relatat: 

„L-au  întrebat  pe  Salman  dacă  Profetul  (Pacea  şi  binecuvântarea  lui  Allah  fie 
asupra  sa!)  i-a  învăţat  totul  despre  curăţarea  de  după  necesităţi,  la  care  acesta  a  răspuns: 
«Da.  Ne-a  interzis  să  defecăm  sau  să  urinăm  în  direcţia  Qiblei,  folosirea  mâinii  drepte 
pentru  a  ne  curăţi,  folosirea  a  mai  puţin  de  trei  pietre  pentru  curăţire  sau  curăţirea  cu 
îngrăşăminte  sau  oase.»”  (Muslim,  Abu  Dawud  şi  Tirmidhi) 


Ce  este  wudhu? 

Wudhu  este  curăţarea  unor  părţi  specifice  ale  corpului  cu  apă  şi  acestea  sunt  următoarele: 
chipul,  ambele  mâini,  capul  şi  ambele  picioare.  Este  o  condiţie  prealabilă  pentru  toate 
Rugăciunile,  atât  cele  obligatorii,  cât  şi  cele  voluntare,  după  o  impuritate  minoră  (a  urina,  a 
defeca,  a  expulza  un  gaz  sau  a  consuma  came  de  cămilă).  Wudhu  a  fost  prescris  împreună  cu 
Rugăciunile  (As-Salah)  un  an  înaintea  Hegirei11;  este  un  privilegiu  al  comunităţii  Islamice  peste 
celelalte  naţiuni. 

Abluţiunea  (wudhu)  este  necesară  pentru  următoarele  acţiuni: 

•  Rugăciune  (As-Salah),  atât  pentru  cea  obligatorie,  cât  şi  pentru  cea  voluntară.  Profetul 
(Pacea  şi  binecuvântarea  lui  Allah  fie  asupra  sa!)  a  spus: 


11  Momentul  în  care  Profetul  Mohammed  (Pacea  şi  binecuvântarea  lui  Allah  fie  asupra  sa!)  a  fost  obligat  să 
emigreze  de  la  Mecca  la  Medina. 


„Nicio  Rugăciune  nu  este  acceptată  fără  abluţiune  şi  nicio  caritate  oferită  din 
câştiguri  nepermise  nu  este  acceptată.”  (Muslim) 

•  Tawaf  (înconjurarea  sanctuarului  Kaba’ah),  pentru  că  Profetul  Mohammed  (Pacea  şi 
binecuvântarea  lui  Allah  fie  asupra  sa!)  a  spus: 

„Ocolul  Casei  (Sfinte)  este  o  Rugăciune,  cu  excepţia  faptului  că  Allah  a  făcut 
permisibil  vorbitul  în  timpul  ei.”  (Musnad  Shafa'i) 

•  Atingerea  Cărţii  Nobile  (Coranul).  Abu  Bakr  ibn  Mohammed  ibn  Amr  (Allah  să  fie 
mulţumit  de  el!)  a  spus: 

„Profetul  (Pacea  şi  binecuvântarea  lui  Allah  fie  asupra  sa!)  le-a  scris  o  scrisoare 
oamenilor  din  Yemen  în  care  spunea:  «Nimănui  nu  îi  este  permis  să  atingă  Coranul  dacă  nu 
este  purificat.»”  (Nasa'i,  Ad-Daraqutni  şi  Baihaqi) 


Descrierea  completă  a  abluţiunii  (wudhu) 

•  Intenţia  (sau  niyah),  care  este  un  act  al  inimii  şi  nu  are  nimic  de  a  face  cu  limba. 
Semnifică  a  vrea  sau  a  avea  intenţia  de  a  face  ceva.  Astfel,  o  persoană  are  intenţia  (în  inimă)  de  a 
face  wudhu  (abluţiunea)  pentru  a-i  fi  permis  să  realizeze  acţiuni  care  necesită  abluţiunea  ca  şi 
condiţie  prealabilă,  precum  Rugăciunea,  Tawaf  (ocolul  Kabei)  sau  atingerea  Coranului  cel  Sfânt. 
Se  poate  avea  voinţa  de  a  elimina  starea  de  impuritate  Iară  să  fie  nici  măcar  menţionată  cu  voce 
tare  această  intenţie  şi  aceasta  este  pentru  că  nu  există  hadith-uri  (relatări  profetice)  care  să 
evidenţieze  că  Profetul  (Pacea  şi  binecuvântarea  lui  Allah  fie  asupra  sa!)  ar  fi  pronunţat  intenţia 
de  a  face  wudhu.  în  plus,  Allah  Al-Muta'ali  (Preaînaltul)  ştie  bine  ceea  ce  se  află  în  inimile 
noastre.  Dovada  necesităţii  intenţiei  (niyah)  se  află  în  cele  relatate  de  către  Omar  (Allah  să  fie 
mulţumit  de  el!),  care  a  spus: 

„Toate  faptele  stau  în  intenţie  şi  fiecare  persoană  va  primi  după  ceea  ce  a 
intenţionat.”  (relatat  de  majoritatea  relatatorilor) 

•  A  spune  „Bismillah”  (în  Numele  lui  Allah)  la  începutul  abluţiunii  (wudhu),  după  cum 
ni  se  spune  şi  în  relatarea  lui  Abu  Hurairah  (Allah  să  fie  mulţumit  de  el!),  care  a  spus: 

„Nicio  Rugăciune  nu  este  valabilă  fără  wudhu  (abluţiune)  şi  niciun  wudhu  nu  este 
valabil  fără  să  fie  menţionat  Numele  lui  Allah.”  (Ahmad,  Abu  Dawud  şi  Ibn  Majah) 

Nobilul  Profet  (Pacea  şi  binecuvântarea  lui  Allah  fie  asupra  sa!)  a  spus: 

„Orice  chestiune  importantă  va  fi  imperfectă  (sau  va  fi  lipsită  de  binecuvântare) 
dacă  nu  se  începe  cu  Numele  lui  Allah.”  (Ahmad) 

•  Spălarea  palmelor  mâinilor  de  trei  ori  la  începutul  abluţiunii  (wudhu).  Aws  ibn  Aws 
Al-Thaqafi  (Allah  să  fie  mulţumit  de  el!)  a  spus: 

„L-am  văzut  pe  Trimisul  lui  Allah  (Pacea  şi  binecuvântarea  Iui  Allah  fie  asupra  sa!) 
spălându-şi  palmele  de  trei  ori  când  realiza  wudhu.”  (Ahmad  şi  Nasa'i) 

Profetul  (Pacea  şi  binecuvântarea  lui  Allah  fie  asupra  sa!)  a  mai  spus: 


„Dacă  unul  dintre  voi  se  trezeşte,  nu  trebuie  să  bage  mâna  într-un  recipient  până  nu 
se  spală  de  trei  ori,  pentru  că  nu  se  ştie  unde  a  fost  (ce  a  făcut  sau  atins)  acea  mână  pe 
parcursul  nopţii.”  (Convenit) 

•  Clătirea  gurii  şi  a  foselor  nazale  de  trei  ori: 

„Aii  a  trimis  să  îi  fie  adusă  apă,  cu  care  şi-a  clătit  gura  şi  nasul,  apoi  s-a  curăţat  cu 
mâna  lui  stângă.  A  făcut  aceasta  de  trei  ori  şi  a  spus:  «Aceasta  este  abluţiunea  Profetului 
lui  Allah,  (Pacea  şi  binecuvântarea  lui  Allah  fie  asupra  sa!)»”  (Ahmad  şi  Nasa'i) 

Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  mai  spus,  de 
asemenea: 

„Dacă  o  persoană  realizează  wudhu,  să  îşi  cureţe  nasul;  şi  dacă  se  curăţă  (cu  pietre 
după  ce  a  urinat  sau  defecat),  să  facă  aceasta  cu  o  cantitate  impară.”  (Bukhari) 

Aishah  (Allah  să  fie  mulţumit  de  ea!)  a  relatat  că  Profetul  (Pacea  şi  binecuvântarea  lui 
Allah  fie  asupra  sa!)  a  spus: 

„Clătirea  gurii  şi  a  nasului  este  o  parte  esenţială  a  wudhu.”  (Ad-Daraqutni) 

Se  recomandă  folosirea  mâini  drepte  pentru  clătirea  gurii  şi  a  foselor  nazale  şi  a  mâini 
stângi  pentru  a  curăţa  murdăria  din  nas.  Acest  lucru  se  bazează  pe  comportamentul  lui  Aii  ibn 
Abu  Talib  (Allah  să  fie  mulţumit  de  el!): 

„A  introdus  mâna  lui  în  recipient  şi  a  luat  un  pumn  de  apă,  apoi  a  clătit  gura  şi 
nasul  lui,  şi  şi-a  curăţat  nasul  cu  mâna  lui  stângă  (a  făcut  aceasta  de  trei  ori).  La  final  a 
spus:  «Acesta  este  wudhu-ul  Profetului  lui  Allah  (Pacea  şi  binecuvântarea  lui  Allah  fie 
asupra  sa!)»”  (Nasa'i) 

•  Spălarea  chipului,  cel  puţin  o  dată;  deşi  cel  mai  bine  este  să  se  facă  de  trei  ori,  umezind 
faţa  cu  apă  curată.  Suprafaţa  ce  trebuie  acoperită  este  de  sus,  unde  începe  părul,  până  jos,  sub 
bărbie  şi  de  la  dreapta  la  stânga,  de  la  ureche  la  ureche.  Coranul  spune  despre  aceasta: 

„O,  voi  cei  care  credeţi!  Atunci  când  vă  gătiţi  pentru  Rugăciune  [ As-Salat ],  spălaţi- 
vă  feţele  voastre  şi  mâinile  voastre,  până  la  coate,  treceţi-vă  mâinile  voastre  ude  peste 
capetele  voastre  şi  [spălaţi-vă]  picioarele  voastre  până  la  glezne.”  [Coran,  5:6] 

•  Spălarea  mâinilor  de  la  degete  până  la  coate  inclusiv,  cel  puţin  o  dată;  dar  de  trei  ori 
este  mai  bine.  Se  recomandă  să  se  înceapă  cu  mâna  dreaptă  şi  apoi  stânga  şi  mişcarea  inelului  sau 
a  ceasului  (dacă  este  cazul,  dar  cel  mai  bine  este  să  le  dăm  jos  de  pe  mână  atunci  când  facem 
wudhu)  pentru  ca  apa  să  poată  ajunge  pe  sub  acestea.  Acest  lucru  este  verificat  de  acelaşi  verset 
menţionat  în  seccţunea  anterioară,  ca  şi  de  următoarea  relatare: 

„Abu  Hurairah  Allah  şi-a  spălat  mâna  dreaptă  până  şi-a  acoperit  tot  antebraţul, 
apoi  mâna  stângă  în  acelaşi  fel.  Apoi  şi-a  spălat  piciorul  drept  până  puţin  peste  gleznă  şi 
apoi  stângul  în  acelaşi  fel.  La  final  a  spus:  «L-am  văzut  pe  Trimisul  lui  Allah  (Pacea  şi 
binecuvântarea  lui  Allah  fie  asupra  sa!)  realizând  abluţiunea  astfel.»”  (Muslim) 

•  Udarea  capului  o  singură  dată  cu  mâinile  umede  de  la  frunte  spre  ceafă  şi  apoi  invers. 
Abdullah  ibn  Zaid  (Allah  să  fie  mulţumit  de  el!)  a  relatat  că: 


„Trimisul  Iui  Allah  (Pacea  şi  binecuvântarea  lui  Allah  fie  asupra  sa!)  îşi  umezea 
capul  de  la  frunte  spre  ceafă  şi  înapoi  cu  mâinile  umede.”  (Nasa'i,  Abu  Dawud,  Tirmidhi  şi 
Ibn  Majah) 

•  în  altă  descriere  a  abluţiunii  (wudhu)  Profetului  (Pacea  şi  binecuvântarea  lui  Allah  fie 
asupra  sa!)  este  menţionat  că: 

„îşi  spăla  capul  (cu  apă)  o  singură  dată.”  (Convenit) 

•  Spălarea  urechilor  o  singură  dată  (în  interior  cu  degetele  arătătoare  şi  în  exterior  cu 
degetele  mari).  Ibn  Abbas  (Allah  să  fie  mulţumit  de  el!)  a  spus  în  descrierea  lui  despre 
abluţiunea  Profetului  (Pacea  şi  binecuvântarea  lui  Allah  fie  asupra  sa!): 

/v 

„îşi  umezea  capul  şi  urechile  o  singură  dată.” 

în  altă  versiune  se  spune: 

„îşi  spăla  capul  şi  urechile  cu  degetul  arătător  în  interior  şi  cu  degetul  mare  în 
exterior.”  (Ahmad  şi  Abu  Dawud) 

•  Spălarea  picioarelor  cel  puţin  o  dată.  Este  mai  bine  să  se  facă  aceasta  de  trei  ori, 
începând  de  la  vârfurile  degetelor  până  la  glezne,  inclusiv.  Ibn  Amr  (Allah  să  fie  mulţumit  de 
el!)  a  spus: 

„Ne  aflam  cu  Profetul  (Pacea  şi  binecuvântarea  Iui  Allah  fie  asupra  sa!)  într-o 
călătorie  şi  sosise  momentul  Rugăciunii  Asr.  în  timp  ce  realizam  abluţiunea,  trecând 
mâinile  umede  peste  picioarele  noastre  (fără  să  le  spălăm  conştiincios),  el  ne-a  spus  cu  voce 
tare:  «Salvaţi-vă  călcâiele  de  Focul  Iadului.”  (Convenit) 

•  Realizarea  paşilor  menţionaţi,  unul  după  altul,  în  această  ordine,  aşa  cum  au  fost 
enumeraţi  şi  în  Sfântul  Coran: 

„O,  voi  cei  care  credeţi!  Atunci  când  vă  gătiţi  pentru  Rugăciune  [ As-Salat ],  spălaţi- 
vă  feţele  voastre  şi  mâinile  voastre,  până  la  coate,  treceţi-vă  mâinile  voastre  ude  peste 
capetele  voastre  şi  [spălaţi-vă]  picioarele  voastre  până  la  glezne.”  [Coran,  5:6] 

„Unul  după  altul”  înseamnă  că  nu  trebuie  întârziată  spălarea  unei  părţi  a  corpului  până  ce 
se  usucă  cea  deja  spălată.  Omar  (Allah  să  fie  mulţumit  de  el!)  a  relatat  că: 

„Profetul  (Pacea  şi  binecuvântarea  lui  Allah  fie  asupra  sa!)  l-a  văzut  pe  un  bărbat 
rugându-se,  dar  o  parte  de  mărimea  unei  monede  a  piciorului  lui  nu  trecuse  prin  apă. 
Atunci  i-a  poruncit  să  repete  wudhu  şi  Rugăciunea.”  (Bukhari  şi  Muslim) 


Acţiuni  voluntare  recomandabile  ale  abluţiunii  (wudhu) 

•  Se  începe  cu  partea  dreaptă.  Aishah  (Allah  să  fie  mulţumit  de  ea!)  a  relatat  că: 

„Profetului  lui  Allah  (Pacea  şi  binecuvântarea  lui  Allah  fie  asupra  sa!)  îi  plăcea  să 
înceapă  cu  partea  dreaptă  atunci  când  se  încălţa,  când  se  pieptăna,  când  se  purifica  şi  în 
toate  chestiunile  în  general.”  (Convenit) 

El  (Pacea  şi  binecuvântarea  lui  Allah  fie  asupra  sa!)  a  mai  spus,  de  asemenea: 


„Când  realizaţi  abluţiunea,  începeţi  cu  partea  dreaptă.”  (Ibn  Majah) 

•  Spălarea  fiecărei  părţi  de  trei  ori,  în  afară  de  cap,  care  se  spală  o  singură  dată: 

„Un  beduin  a  venit  la  Trimisul  lui  Allah  (Pacea  şi  binecuvântarea  lui  Allah  fie  asupra  sa!) 
pentru  a-1  întreba  despre  abluţiune.  Profetul  (Pacea  şi  binecuvântarea  lui  Allah  fie  asupra  sa!)  i-a 
arătat  cum  să  îşi  spele  fiecare  parte  de  trei  ori  şi  i-a  spus:  «Acesta  este  wudhu.  Dacă  cineva 
depăşeşte  aceasta,  va  comite  un  act  greşit.»”  (Ahmad  şi  Nasa'i) 

•  Utilizarea  miswak-ului  sau  a  ceva  similar.  Profetul  (Pacea  şi  binecuvântarea  lui  Allah 
fie  asupra  sa!)  a  spus  despre  aceasta: 

„Dacă  nu  aş  fi  crezut  că  este  prea  greu  pentru  Ummah  mea,  le-aş  fi  cerut  să 
folosească  miswak  înainte  de  orice  Rugăciune  şi  să  îşi  amâne  Rugăciunea  de  Isha  până 
când  o  treime  din  noapte  a  trecut.”  (Tirmidhi) 

•  Trecerea  degetelor  prin  barbă.  Anas  (Allah  să  fie  mulţumit  de  el!)  a  relatat  că: 

„Când  Profetul  (Pacea  şi  binecuvântarea  lui  Allah  fie  asupra  sa!)  realiza  abluţiunea,  lua 
un  pumn  de  apă  şi  îşi  umezea  barba,  trecându-şi  degetele  prin  ea  şi  apoi  spunea:  «Domnul  meu, 
Gloria  fie  asupra  Sa,  mi-a  poruncit  aceasta.»”  (Abu  Dawud,  Baihaqi  şi  Hakim) 

•  Trecerea  mâinilor  peste  părţile  care  se  spală.  Abdullah  ibn  Zaid  (Allah  să  fie  mulţumit 
de  el!)  a  relatat: 

„I-au  adus  un  recipient  de  apă  Profetului  (Pacea  şi  binecuvântarea  lui  Allah  fie 
asupra  sa!)  şi  el  a  făcut  abluţiunea  şi  îşi  trecea  mâinile  peste  părţile  pe  care  le  umezea.” 
(Ibn  Khuzaimah) 

•  Se  spală  fruntea  până  la  păr  şi  se  umezeşte  chipul.  Se  spală,  de  asemenea,  mâinile  până 
la  coate,  şi  picioarele  până  la  glezne.  Profetul  (Pacea  şi  binecuvântarea  lui  Allah  fie  asupra  sa!)  a 
spus: 

„Comunitatea  mea  va  ajunge  în  Ziua  Judecăţii  cu  chipurile,  mâinile  şi  picioarele 
strălucitoare  pentru  că  a  efectuat  wudhu.  Dacă  unul  dintre  voi  poate  creşte  strălucirea  lui, 
să  o  facă.”  (Convenit) 

•  Trecerea  degetelor  printre  degetele  mâinilor  şi  ale  picioarelor.  Ibn  Abbas  (Allah  să  fie 
mulţumit  de  el!)  a  povestit  că  Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Când  faceţi  abluţiunea,  treceţi-vă  degetele  voastre  printre  degetele  mâinilor  şi  ale 
picioarelor.”  (Ahmad,  Tirmidhi  şi  Ibn  Majah) 

•  Se  aspiră  apă  în  profunzime  pe  fosele  nazale,  cu  excepţia  celor  care  postesc.  Laqit  ibn 
Saburah  a  spus: 

„«O,  Trimis  al  lui  Allah,  spune-mi  despre  wudhu.»  Profetul  (Pacea  şi  binecuvântarea  lui 
Allah  fie  asupra  sa!)  a  răspuns:  «Fă  un  wudhu  perfect,  trece  degetele  tale  printre  degetele 
mâinilor  şi  picioarelor  tale  şi  aspiră  bine  apă  pe  nas,  dacă  nu  posteşti.»”  (Nasa'i,  Abu 
Dawud,  Tirmidhi  şi  Ibn  Majah) 


•  Evitarea  risipei  de  apă.  Abdullah  ibn  Mugaffal  (Allah  să  fie  mulţumit  de  el!)  l-a  auzit 
pe  fiul  lui  spunând: 

,,«0,  Allah!  Te  implor  să  îmi  dai  palatul  alb  din  cel  mai  bun  loc  din  Paradis,  dacă  reuşesc 
să  intru  în  el.»  Atunci  i-a  spus:  «Fiule,  cere-i  lui  Allah  Paradisul  şi  caută  refugiu  de  Infern.  Eu  1- 
am  auzit  pe  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  spunând:  «Vor 
fi  persoane  din  această  comunitate,  care  vor  depăşi  limitele  în  chestiuni  de  purificare  şi 
rugi.»”  (Abu  Dawud) 

Exemplul  nostru  în  această  chestiune  este  însuşi  Profetul  (Pacea  şi  binecuvântarea  lui 
Allah  fie  asupra  sa!)  care: 

„Obişnuia  să  se  spele  cu  nu  mai  mult  de  trei  litri  de  apă  şi  făcea  abluţiunea  cu  mai 
puţin  de  un  litru.”  (Convenit) 

•  Invocarea  lui  Allah  Al-'Alaa  (Preaînaltul)  după  abluţiune.  Omar  (Allah  să  fie  mulţumit 
de  el!)  a  relatat  că  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  spus: 

„Dacă  cineva  dintre  voi  face  abluţiunea  cu  grijă  şi  apoi  spune:  «Mărturisesc  că  nu 
este  nimeni  demn  de  adorare  afară  de  Allah  şi  că  Mohammed  este  slujitorul  şi  Trimisul 
Său»,  cele  opt  porţi  ale  Raiului  se  vor  deschide  pentru  el.  El  poate  să  intre  prin  oricare  din 
aceste  porţi.”  (Muslim) 

•  Realizarea  a  două  rakaat  după  wudhu  (sau,  altfel  spus,  o  Rugăciune  după  abluţiune), 
bazat  pe  hadith-ul  Trimisului  lui  Allah  (Pacea  şi  binecuvântarea  lui  Allah  fie  asupra  sa!)  relatat 
de  Uqbah  ibn  Amir  (Allah  să  fie  mulţumit  de  el!): 

„Dacă  o  persoană  realizează  bine  abluţiunea  şi  apoi  se  roagă  două  rakaat 
dedicându-şi  inima  şi  corpul  acestora,  cu  siguranţă  va  avea  dreptul  la  intrarea  în  Paradis.” 
(Muslim) 


Lucruri  care  invalidează  abluţiunea  (wudhu) 

•  Evacuarea  (a  defeca  sau  a  urina)  sau  expulzarea  gazelor  (flatulenţe).  Coranul  cel  Slant 
spune  despre  aceasta: 

„  ...sau  unul  dintre  voi  vine  de  la  locul  unde  şi-a  făcut  nevoile...”  [Coran,  5:6] 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Niciuna  dintre  Rugăciunile  voastre  în  stare  de  impuritate  nu  va  fi  acceptată  dacă 
nu  veţi  realiza  abluţiunea.”  (Bukhari  şi  Muslim) 

Un  bărbat  l-a  întrebat  pe  Abu  Hurairah  (Allah  să  fie  mulţumit  de  el!): 

„«Ce  este  „hadath”,  Abu  Hurairah?»  El  a  răspuns:  «Expulzarea  gazelor.»” 
(Convenit) 

•  Orice  element  eliminat  prin  uretră  sau  lichidul  seminal  (madhi),  sau  secreţii  ale 
prostatei  (wadi).  Aii  (Allah  să  fie  mulţumit  de  el!)  a  spus: 

„Eram  un  bărbat  al  cărui  lichid  seminal  era  eliminat  cu  uşurinţă.  Atunci  i-am  cerut  unui 
om  să  îl  întrebe  pe  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  despre 
aceasta  (având  în  vedere  relaţia  pe  care  o  aveam  cu  fiica  lui).  Când  l-a  întrebat,  el  (Pacea  şi 
binecuvântarea  lui  Allah  fie  asupra  sa!)  i-a  răspuns:  «Spală-ţi  penisul  şi  apoi  realizează 
abluţiunea.»”  (Bukhari) 

•  Somnul  profund  (sau  acela  în  timpul  căruia  este  pierdută  conştiinţa).  Aii  (Allah  să  fie 
mulţumit  de  el!)  a  relatat  că  Trimisul  lui  Allah  (Pacea  şi  binecuvântarea  lui  Allah  fie  asupra  sa!) 
a  comentat: 

„Ochiul  treaz  opreşte  gazele.  Dacă  cineva  adoarme  profund,  trebuie  să  realizeze 
abluţiunea.”  (Ahmad,  Abu  Dawud  şi  Ibn  Majah) 

Pe  de  altă  parte,  starea  de  somnolenţă  Iară  pierderea  conştiinţei  nu  invalidează  wudhu. 

•  Consumul  de  carne  de  cămilă.  Jabir  ibn  Samurah  (Allah  să  fie  mulţumit  de  el!)  a 
relatat  că  un  om  l-a  întrebat  pe  Trimisul  lui  Allah  (Pacea  şi  binecuvântarea  lui  Allah  fie  asupra 
sa!): 

„«Trebuie  să  realizăm  abluţiunea  după  ce  mâncăm  carne  de  oaie  adultă?»  El  (Pacea  şi 
binecuvântarea  lui  Allah  fie  asupra  sa!)  a  răspuns:  «Dacă  doriţi  să  o  faceţi,  puteţi  să  o  faceţi, 
dar  nu  este  necesar.»  Bărbatul  l-a  întrebat  din  nou:  «Trebuie  să  realizăm  abluţiunea  după  ce 
mâncăm  carne  de  cămilă?»  El  a  răspuns:  «Da,  realizaţi  abluţiunea  după  ce  mâncaţi  carne  de 
cămilă.»  în  cele  din  urmă,  bărbatul  l-a  întrebat:  «Ne  putem  ruga  în  locul  de  odihnă  a  cămilelor?» 
A  răspuns:  «Nu.»”  (Muslim  şi  Ahmad) 

•  Pierderea  simţului  sau  a  conştiinţei  ca  urmare  a  demenţei,  epilepsiei,  leşinului, 
drogurilor  sau  a  beţiei,  dat  fiind  că  integritatea  minţii  este  o  condiţie  prealabilă  a  abluţiunii 
(wudhu). 

•  Atingerea  organelor  sexuale  cu  palma.  Profetul  (Pacea  şi  binecuvântarea  lui  Allah  fie 
asupra  sa!)  a  spus: 

„Dacă  un  om  îşi  atinge  membrul  sexual  trebuie  să  realizeze  wudhu,  şi  dacă  o  femeie 
îşi  atinge  vulva,  trebuie  să  efectueze  abliţiunea,  de  asemenea.”  (Ahmad) 

•  A  vomita.  A  fost  relatat  că: 

„Profetul  (Pacea  şi  binecuvântarea  lui  Allah  fie  asupra  sa!)  a  făcut  abluţiunea  după 
ce  a  vomitat.”  (Ahmad) 

•  Sângerarea  excesivă.  Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Acela  care  vomită  sau  sângerează  pe  nas  în  timpul  Rugăciunii  trebuie  să  îşi 
renoveze  abluţiunea.”  (Bukhari  şi  Muslim) 

•  Atingerea  soţiei  cu  o  dorinţă  care  să  ducă  la  ieşirea  lichidului  seminal. 


Cazurile  pentru  care  ablţuţiunea  (wudhu)  este  recomandată 

•  înainte  de  a  merge  la  culcare.  Al-Bara  ibn  Azib  (Allah  să  fie  mulţumit  de  el!)  a  relatat 
că  Profetul  (Pacea  şi  binecuvântarea  lui  Allah  fie  asupra  sa!)  a  spus: 


„De  fiecare  dată  când  mergeţi  să  dormiţi  realizaţi  abluţiunea  ca  şi  cum  ar  urma  să 
vă  rugaţi,  lungiţi-vă  pe  partea  dreaptă  şi  spuneţi:  Allahumma  aslamtu  wayhi  ilaik,  wa 
fawwadtu  amri  ilaik,  wa  alya'tu  Zahri  ilaik,  ragbatan  wa  rahbatan  ilaik,  la  malya'a  wala 
manya  minka  illa  ilaik.  Allahumma  amantu  bikitabikal-ladhi  anzalta,  wa  binabiikal-ladhi 
arsalta  (O,  Allah!  Mă  încredinţez  Ţie  şi  Ţie  îţi  supun  toate  chestiunile  mele,  depind  de  Tine 
pentru  binecuvântări,  atât  cu  teamă,  cât  şi  cu  speranţă  în  Tine.  Nu  există  scăpare  de  Tine  şi 
nu  există  loc  de  protecţie  şi  siguranţă  dacă  nu  este  cu  Tine.  O,  Allah!  Cred  în  Cartea  Ta 
(Coranul),  pe  care  ai  revelat-o,  şi  în  Profetul  Tău  (Mohammed,  pacea  şi  binecuvântarea  lui 
Allah  fie  asupra  sa!),  pe  care  Tu  l-ai  trimis.)  Dacă  muriţi  în  acea  noapte,  veţi  muri  în  religia 
adevăratei  naturi  (Islamul).  Acestea  să  fie  ultimele  cuvinte  menţionate  (înainte  să 
dormiţi).”  (Bukhari) 

•  în  cazul  în  care  cineva  se  află  în  stare  de  impuritate  rituală  majoră  (junub),  dacă  cineva 
doreşte  să  mănânce,  să  bea,  să  doarmă  sau  să  întreţină  relaţii  (cu  soţia)  din  nou.  Ammar  ibn 
Iasser  a  spus: 

„Trimisul  lui  Allah  (Pacea  şi  binecuvântarea  lui  Allah  fie  asupra  sa!)  i-a  recomandat 
persoanei  aflate  în  stare  de  impuritate  rituală  majoră  (junub)  să  realizeze  wudhu  ca  şi  cum 
ar  urma  să  se  roage,  dacă  va  mânca,  bea  sau  dormi.”  (Ahmad  şi  Tirmidhi) 

Profetul  (Pacea  şi  binecuvântarea  lui  Allah  fie  asupra  sa!)  a  mai  spus,  de  asemenea: 

„Dacă  un  musulman  a  întreţinut  relaţii  cu  soţia  lui  şi  are  intenţia  să  o  facă  din  nou, 
să  facă  abluţiunea.”  (relatat  de  majoritatea  relatatorilor,  cu  excepţia  lui  Bukhari) 

•  Chiar  înainte  de  baia  rituală  majoră  (pentru  starea  de  junub)  şi  după  perioada  de 
menstruaţie,  ca  şi  de  după  naştere.  Aishah  (Allah  să  fie  mulţumit  de  ea!)  a  povestit  că: 

„înainte  de  baia  pentru  impuritatea  majoră,  Trimisul  lui  Allah  (Pacea  şi 
binecuvântarea  lui  Allah  fie  asupra  sa!)  obişnuia  să  se  spele  pe  mâini,  folosind  mâna 
dreaptă  pentru  umezirea  mâinii  stângi  şi  aceasta  ultima  pentru  curăţarea  părţilor  intime, 
apoi  realiza  abluţiunea  ca  şi  cum  ar  fi  urmat  să  realizeze  Rugăciunea.”  (Convenit) 

•  Pentru  fiecare  Rugăciune.  Profetul  (Pacea  şi  binecuvântarea  lui  Allah  fie  asupra  sa!)  a 

spus: 

„Dacă  nu  aş  fi  crezut  că  este  prea  greu  pentru  Ummah  mea,  le-aş  fi  cerut  să 
folosească  miswak  înainte  de  orice  Rugăciune  şi  să  îşi  amâne  Rugăciunea  de  Isha  până 
când  o  treime  din  noapte  a  trecut.”  (Tirmidhi) 

A  mai  spus,  de  asemenea: 

„Dacă  o  persoană  realizează  wudhu  fiind  încă  (din  punct  de  vedere  ritual)  pur, 
recompensa  pentru  acea  abluţiune  va  fi  înmulţită  cu  zece  (adică  îi  vor  fi  înregistrate  zece 
hasanat13).”  (Abu  Dawud,  Tirmidhi  şi  Ibn  Majah) 

Binecuvântare. 


Câteva  acte  de  încălcare  a  elementelor  estenţiale  din  timpul  abluţiunii 
(wudhu) 

•  Exprimarea  prin  cuvinte  a  intenţiei  (niyah)  de  a  realiza  wudhu;  conform  spuselor  lui 
Ibn  Al-Qaiyym  (Allah  să  fie  mulţumit  de  el!),  Pro fetulţ Pacea  şi  binecuvântarea  lui  Allah  fie 
asupra  sa!)  nu  obişnuia  să  spună  (cu  voce  tare)  „Am  de  gând  să  îndepărtez  impuritatea  minoră 
sau  să  fac  permisibilă  Rugăciunea.”,  la  începutul  abluţiunii.  Nici  el  (Profetul,  pacea  şi 
binecuvântarea  lui  Alah  fie  asupra  lui),  nici  companionii  lui  (Allah  să  fie  mulţumit  de  ei!)  nu 
spuneau  acest  lucru  şi  nici  nu  le-a  fost  atribuit  ceva  în  acest  sens. 

Imamul  Ibn  Taiyymiah  a  spus: 

„Intenţia  de  a  se  purifica  (realizând  wudhu),  de  a  realiza  baia  rituală  majoră  (ghusl),  de 
a  efectua  Tayamum,  de  a  realiza  Rugăciunea  (As-Salat),  de  a  oferi  Dania  (Az-Zakat),  de  a 
realiza  ispăşiri  şi  de  alte  acte  de  adorare  nu  este  necesar  să  fie  exprimată,  după  cum  au  fost  de 
acord  imamii  Islamului.  Intenţia  se  află  în  inimă.  Dacă  cineva  o  pronunţă  fără  intenţie,  contrar 
a  ceea  ce  simte  în  inimă,  intennţa  lui,  şi  nu  ceea  ce  a  spus,  va  fi  valabilă.  ”  (Fatawa  Kubra  P.213. 
„Cartea  Purificării”  /  „Fatawa  Kubra  P.213  The  Book  of  Purification”) 

•  Ruga  în  momentul  realizării  abluţiunii,  spre  exemplu:  „O,  Allah!  Pune  registrul  faptelor 
mele  în  mâna  mea  dreaptă  în  Ziua  Judecăţii!”,  sau  când  se  spală  chipul:  „O,  Allah!  Fă  ca  chipul 
meu  să  strălucească  în  Ziua  în  care  unele  chipuri  vor  străluci  şi  altele  se  vor  întuneca!”.  Conform 
lui  Ibn  Qaiyym,  nu  există  dovezi  că  Trimisul  lui  Allah  (Pacea  şi  binecuvântarea  lui  Allah  fie 
asupra  sa!)  ar  fi  spus  ceva  în  timp  ce  realiza  wudhu  în  afară  de  „Bismillah”  la  început  şi 
mărturisirea  de  credinţă  la  slarşit:  „Nu  există  altă  divinitate  în  afară  de  Allah  şi  Mohammed  este 
Trimisul  Lui.  O,  Allah!  Pune-mă  între  aceia  care  se  întorc  la  Tine  cu  căinţă  şi  între  aceia  care  se 
purifică!” 

într-un  hadith  relatat  de  Nasa'i,  se  menţionează  următoarea  rugă: 

„O,  Allah!  Lauda  şi  Gloria  sunt  pentru  Tine.  Mărturisesc  că  nu  există  altă  divinitate  în 
afară  de  Tine.  Caut  iertarea  Ta  şi  mă  întorc  la  Tine  cu  căinţă !” 

•  Spălarea  gâtului  după  ce  a  fost  spălată  faţa.  Imamul  Ibn  Taiyymiah  (Mila  lui  Allah  fie 
asupra  lui!)  a  spus: 

„Nu  există  dovezi  că  Profetul  (Pacea  şi  binecuvântarea  lui  Allah  fie  asupra  sa!)  şi- ar  fi 
spălat  gâtul  când  realiza  wudhu;  şi  nici  nu  a  fost  înregistrat  vreun  hadith  autentic  în  acest  sens. 
Hadith-urile  confirmate  care  au  descris  abluţiunea  Profetului  (Pacea  şi  binecuvântarea  lui  Allah 
fie  asupra  sa!)  niciodată  nu  au  indicat  ceva  asemănător.  Prin  urmare,  majoritatea  înţelepţilor 
Islamului  nu  au  recomandat  o  asemenea  acţiune;  aceia  care  au  făcut  acest  lucru  s-au  bazat  pe 
un  hadith  (de  origine  dubioasă  şi  prost  transmis)  narat  de  Abu  Hurairah  (Allah  să  fie  mulţumit 
de  el!)  care  semnala  că,  într-o  ocazie,  Trimisul  lui  Allah  (Pacea  şi  binecuvântarea  lui  Allah  fie 
asupra  sa!)  şi-a  umezit  capul  până  la  ceafă,  ceea  ce  nu  este  o  dovadă  suficientă  în  acest  caz,  în 
ciuda  faptului  că  nu  contrazice  alte  relatări.  Dacă  o  persoană  nu  îşi  umezeşte  ceafa,  abluţiunea 
acesteia  este  perfect  valabilă.  ”  (Fatawa  Kubra  P.280.  „Cartea  Purificării”/  Fatawa  Kubra  P.280 
The  Book  of  Purification) 

•  Spălarea  parţială  a  părţilor  recomandate  pentru  wudhu: 


„Profetul  (Pacea  şi  binecuvântarea  lui  Allah  fie  asupra  sa!)  l-a  văzut  pe  un  om 
rugându-se,  dar  o  parte  a  piciorului  lui  de  mărimea  unei  monede  nu  fusese  atinsă  de  apă. 
Atunci  i-a  poruncit  să  repete  wudhu  şi  Rugăciunea  lui.”  (Ahmad,  Abu  Dawud  şi  Hakim) 

•  Repetarea  abluţiunii  (wudhu)  tară  să  fi  fost  realizată  o  Rugăciune  între  cele  două 
abluţiuni.  Imamul  Ibn  Taiyymiah  a  spus: 

„înţelepţii  au  discutat  doar  cazul  aceluia  care  realizează  Rugăciunea  după  primul 
wudhu:  dacă  este  sau  nu  recomandabil  să  renoveze  abluţiunea.  Dar  în  cazul  în  care  nu  a 
realizat  Rugăciunea,  nu  este  sfătuit  să  o  facă;  această  renovare  a  abluţiunii  ar  fi  considerată  un 
act  eretic  care  merge  împotriva  Sunnah  ( Tradiţia  Profetului  -  Pacea  şi  binecuvântarea  lui  Allah 
fie  asupra  sa!)  şi  practica  musulmanilor  din  timpul  lui  până  în  prezent.  ” 

•  Spălarea  părţilor  indicate  pentru  abluţiune  de  mai  mult  de  trei  ori.  Aceasta  ar  intra  în 
conflict  cu  instrucţiunile  Profetului  lui  Allah  (Pacea  şi  binecuvântarea  lui  Allah  fie  asupra  sa!), 
care  a  spus: 

„Orice  inovare  care  nu  aparţine  religiei  va  fi  respinsă.”  (Convenit) 

•  Unele  persoane,  atunci  când  au  o  murdărie  pe  hainele  sau  corpurile  lor,  nu  numai  că 
îndepărtează  murdăria  (spălând  zona),  dar  ei  cred  că  trebuie  relăcută,  de  asemenea,  şi  abluţiunea. 
Răspunsul  lui  Sheikh  Saleh  Al-Fuzan  despre  acest  subiect  este  următorul: 

„Dacă  o  murdărie  cade  pe  hainele  sau  corpul  unei  persoane  (după  ce  aceasta  a  realizat 
wudhu),  abluţiunea  acesteia  nu  este  afectată,  pentru  că  nu  a  făcut  nimic  care  să  o  invalideze. 
Singurul  lucru  pe  care  trebuie  să  îl  facă  este  să  îndepărteze  murdăria  de  pe  corpul  sau 
îmbrăcămintea  sa  şi  să  se  roage,  pentru  că  nu  este  nimic  rău  în  aceasta.  ”  (Fatawa  Nurun  ala- 
Darb,  P.107) 

•  Când  se  spală  chipul,  nu  trebuie  acoperit  tot  cu  apă,  în  special  în  apropierea  urechilor. 
Ceea  ce  trebuie  să  se  umezească  este  zona  dintre  barbă  şi  urechi. 

•  Unele  femei,  după  ce  realizează  wudhu,  curăţă  părţile  intime  ale  sugarilor  lor  cu 
mâinile  şi  apoi  se  roagă,  în  ciuda  faptului  că  abluţiunea  lor  a  fost  invalidată  după  ce  au  atins 
părţile  intime  ale  copiilor  lor. 

•  Unele  femei  îşi  lasă  oja  pe  unghii,  dar  trebuie  precizat  faptul  că  aceasta  împiedică  apa 
să  ajungă  la  unghii,  de  aceea  wudhu  este  incomplet,  şi,  ca  urmare,  nu  este  valabil.  Aceste  femei 
trebuie  să  realizeze  Rugăciunea  lor  din  nou,  după  ce  au  repetat  abluţiunea  în  mod  corect.  Acelaşi 
concept  se  aplică  şi  în  cazul  în  care  se  află  orice  substanţă  sau  vopsea  pe  oricare  dintre  părţile 
care  trebuie  spălate  la  abluţiune,  cu  excepţia  cazului  în  care  există  o  scuză  legală. 

•  Unele  persoane  cred  că  este  necesar  să  fie  spălate  părţile  intime  la  fiecare  wudhu,  ceea 
ce  nu  este  adevărat.  Aceast  lucru  este  obligatoriu  numai  când  îşi  face  necesităţile.  în  cazul 
somnului  profund  sau  expulzării  de  gaze,  nu  trebuie  spălate  aceste  părţi  ale  corpului,  ci  poate  fi 
făcută  abluţiunea  direct. 

•  Unele  persoane  cred  că  atingerea  sexului  unui  animal  invalidează  wudhu.  Conform 
imamului  Ibn  Taiyymiah,  atingerea  sexului  unui  animal,  viu  sau  mort,  nu  anulează  abluţiunea. 
Toţi  învăţaţii  Islamului  sunt  de  acord  cu  aceasta.  (Fatawa  Kubra  P.280.  „Cartea  Purificării”/ 
Fatawa  Kubra  P.280  The  Book  of  Purification) 


Câteva  verdicte  despre  wudhu 


întrebare: 

Dacă  o  persoană  realizează  abluţiunea  şi  se  îndreaptă  spre  locul  Rugăciunii,  este  valabilă 
Rugăciunea  dacă  simte  că  ceva  (de  exemplu,  urină)  este  posibil  să  fi  eliminat? 

Răspuns: 

Simplul  fapt  de  a  simţi  ceva  bazat  pe  o  îndoială  nu  invalidează  Rugăciunea,  fapt  pentru 
care  nu  trebuie  întreruptă  aceasta: 

„Oamenii  l-au  întrebat  pe  Profet  (Pacea  şi  binecuvântarea  lui  Allah  fie  asupra  sa!)  despre 
acela  care  simte  ceva  în  timpul  Rugăciunii  şi  el  (Pacea  şi  binecuvântarea  lui  Allah  fie  asupra  sa!) 
a  răspuns:  «Nu  trebuie  să  fie  întreruptă  Rugăciunea  dacă  nu  este  auzit  un  zgomot  sau  simţit 
un  miros.»”  (Bukhari,  Muslim,  Tirmidhi,  Ibn  Majah  şi  Ahmad) 

Pe  de  altă  parte,  dacă  cineva  este  sigur  că  a  ieşit  urină  din  membrul  lui,  wudhu  va  fi 
invalidat  şi  trebuie  curăţată  murdăria,  cu  excepţia  cazului  în  care  cineva  suferă  de  incontinenţă 
urinară  (atunci  Rugăciunea  va  fi  valabilă  dacă  este  făcut  tot  posibilul  pentru  a  evita  ieşirea 
urinei).  (Fatawa  Kubra  P.281.  „Cartea  Purificării”/  Fatawa  Kubra  P.281  The  Book  of 
Purification) 


întrebare: 

Dacă  un  bărbat  o  sărută  sau  o  îmbrăţişează  pe  soţia  lui  şi  emite,  ca  urmare  a  acestui  fapt, 
lichid  seminal,  trebuie  să  repete  abluţiunea? 

Răspuns: 

în  acest  caz,  wudhu  este  anulat.  Trebuie  să  fie  spălat  organul  sexual  şi  realizată 
abluţiunea.  (Fatawa  Kubra  P.294.  „Cartea  Purificării”/  Fatawa  Kubra  P.294  The  Book  of 
Purification) 


întrebare: 

Dacă  iese  puroi  în  mod  constant  din  organul  sexual  al  unui  bărbat,  va  fi  valabilă 
Rugăciunea  lui? 

Răspuns: 

Nu  trebuie  abandonată  Rugăciunea,  ci  trebuie  realizată  cât  mai  corect  posibil.  Dacă 
ieşirea  puroiului  nu  se  opreşte  nici  în  timpul  necesar  pentru  realizarea  abluţiunii  şi  a  Rugăciunii, 
trebuie  făcută  Rugăciunea  chiar  şi  aşa.  Este  obligatorie,  totuşi,  folosirea  unei  metode  de  protecţie 
pentru  a  evita  ca  puroiul  să  se  împrăştie.  (Fatawa  Kubra  P.310.  „Cartea  Purificării”/  Fatawa 
Kubra  P.310  The  Book  of  Purification) 


întrebare: 

Este  baia  rituală  majoră  (ghusl)  suficientă  cât  să  nu  mai  fie  necesară  realizarea  abluţiunii? 

Răspuns: 

Dacă  este  necesară  baia  rituală  (ghusl),  este  recomandată  realizarea  wudhu  înaintea 
acesteia.  Astfel,  este  completată  abluţiunea  şi  apoi  baia;  dar  trebuie  să  se  evite  atingerea  părţilor 
intime  pentru  a  nu  anula  wudhu.  O  dată  finalizată  baia,  nu  trebuie  repetată  purificarea  minoră. 
Dar  dacă  este  realizată  doar  baia  rituală  (ghusl),  fără  să  fie  realizat  wudhu,  respectând  secvenţă 
de  părţi  care  trebuie  spălate,  aceasta  va  fi  suficientă  şi  nu  va  mai  fi  necesară  realizarea  abluţiunii 
minore.  (Verdictul  Islamic  al  unui  grup  de  înţelepţi  P. 1/191) 


Folosirea  şosetelor  şi  a  lucrurilor  similare 

Permisiunea  şi  valabilitatea  acestui  lucru  se  bazează  pe  relatarea  lui  Jarir  ibn  Abdullah 
(Allah  să  fie  mulţumit  de  el!),  care  a  spus: 

„L-am  văzut  pe  Trimisul  lui  Allah  (Pacea  şi  binecuvântarea  lui  Allah  fie  asupra  sa!) 
realizând  wudhu  şi  curăţându-şi  şosetele  după  ce  urinase.”  (Convenit) 

Curăţarea  şosetelor  după  abluţiune  şi  frecarea  lor  cu  apă  pentru  următoarele  purificări 
este  mai  bună  decât  curăţarea  acestora  Iară  abluţiune  şi  scoaterea  lor  pentru  a  putea  realiza 
aceasta.  Al-Muguirah  ibn  Shu'bah  (Allah  să  fie  mulţumit  de  el!)  a  spus: 

„Eram  cu  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  într-o 
călătorie.  Aveam  intenţia  de  a-i  scoate  şosetele,  dar  mi-a  spus:  «Lasă-le,  pentru  că  mi  le-am 
pus  după  ce  am  realizat  wudhu.»,  şi  apoi  le-a  frecat  cu  apă  pe  deasupra.”  (Convenit) 


Zonele  ce  trebuie  curăţate 

Trebuie  umezită  doar  partea  superioară  a  şosetelor,  aşa  cum  a  făcut  Profetul  (Pacea  şi 
binecuvântarea  lui  Allah  fie  asupra  sa!).  Aii  (Allah  să  fie  mulţumit  de  el!)  a  spus: 

„Dacă  religia  ar  fi  fost  bazată  pe  păreri  personale,  curăţarea  părţii  inferioare  a 
şosetelor  ar  fi  fost  mai  potrivită.  Dar  l-am  văzut  pe  Trimisul  lui  Allah  (Pacea  şi 
binecuvântarea  lui  Allah  fie  asupra  sa!)  curăţând  doar  partea  lor  superioară.”  (Abu 
Dawud  şi  Tabrani) 


Condiţiile  prealabile  pentru  curăţarea  şosetelor 

1.  Şosetele  sau  lucrurile  similare  lor  trebuie  să  fie  încălţate  după  realizarea  wudhu.  Acest 
lucru  este  bazat  pe  hadith-ul  lui  Al-Muguirah  menţionat  mai  sus. 

2.  Şosetele  sau  ciorapii  trebuie  să  fie  curăţaţi  de  orice  murdărie.  în  caz  contrar,  nu  trebuie 
folosiţi  (pentru  abluţiune  sau  pentru  Rugăciune): 


/V  ^ 

„Intr-o  zi,  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  i-a 
condus  pe  companionii  lui  în  Rugăciune  folosind  şosete.  Când  deja  începuseră  Rugăciunea, 
şi  le-a  scos  pentru  că  Jibril  (îngerul  Gabriel)  i-a  spus  că  erau  murdare.”  (Bukhari) 

3.  Frecarea  şosetelor  sau  a  lucrurlor  similare  lor  se  aplică  doar  în  cazul  wudhu  şi  nu 
pentru  baia  rituală  majoră  (ghusl).  Safwan  ibn  Assal  a  spus: 

„Trimisul  lui  Allah  (Pacea  şi  binecuvântarea  lui  Allah  fie  asupra  sa!)  ne-a  spus  să 
continuăm  Rugăciunea  cu  şosetele  noastre  de  piele  puse  timp  de  trei  zile  pe  timpul 
călătoriei,  cu  excepţia  cazului  de  impuritate  rituală  majoră  (junub).  Putem  (trece  apă  peste 
ele)  doar  în  cazul  în  care  urinăm,  defecăm  sau  în  cazul  somnului  profund.”  (Ahmad, 
Tirmidhi  şi  An-Nasa'i) 

4.  Acestea  trebuie  realizate  în  limita  de  timp  stabilită,  care  este  o  zi  şi  o  noapte  pentru  cei 
care  se  află  în  casa  lor  şi  trei  zile  şi  trei  nopţi  pentru  cei  care  se  află  în  călătorie.  Aii  ibn  Abu 
Talib  (Allah  să  fie  mulţumit  de  el!)  a  întrebat  despre  limita  de  timp  pentru  curăţarea  şosetelor  cu 
apă  şi  răspunsul  Profetului  (Pacea  şi  binecuvântarea  lui  Allah  fie  asupra  sa!)  a  fost: 

„Pentru  o  persoană  care  se  află  în  călătorie:  trei  zile  şi  trei  nopţi;  pentru  rezident,  o 
zi  şi  o  noapte.”  (Muslim) 

5.  Şosetele  trebuie  să  acopere  toată  zona  piciorului  care  trebuie  spălată,  atunci  când  ne 
aflăm  în  Rugăciune. 


Descrierea  curăţării  şosetelor 

După  ce  arată  şosetele  sau  ciorapii  după  abluţiune,  musulmanul  le  poate  freca  cu  apă  în 
loc  să  le  scoată  pentru  a-şi  spăla  picioarele.  Trebuie  să  îşi  treacă  mâna  dreaptă  umedă  peste 
partea  superioară  a  piciorului  drept,  de  la  degete  până  unde  începe  piciorul,  şi,  la  fel,  cu  mâna 
stângă  peste  piciorul  stâng.  Al-Muguirah  ibn  Shu'bah  (Allah  să  fie  mulţumit  de  el!)  a  descris 
wudhu-ul  Profetului  (Pacea  şi  binecuvântarea  lui  Allah  fie  asupra  sa!)  spunând: 

„Şi  atunci  a  realizat  wudhu  trecând  mâna  lui  dreaptă  peste  şoseată  dreaptă,  şi  mâna 
lui  stângă  peste  cea  stângă.  îmi  amintesc  acestea  ca  şi  cum  aş  putea  vedea  în  acest  moment 
urma  de  apă  pe  care  o  lăsau  degetele  Iui  curăţând  partea  superioară  a  lor.”  (Muslim) 


Limita  de  timp 

•  Trei  zile  şi  trei  nopţi  pentru  călător  şi  o  zi  şi  o  noapte  pentru  rezident,  bazându-ne  pe 
hadith-ul  lui  Aii  menţionat  mai  înainte. 

•  Perioada  începe  de  la  prima  frecare  după  o  impuritate  minoră  (hadath)  (bazat  pe 
verdictul  cel  mai  respectat  de  înţelepţi)  şi  se  termină  după  douăzeci  şi  patru  de  ore  pentru 
rezident  şi  şaptezeci  şi  două  de  ore  pentru  călător. 


Factorii  care  invalidează  curăţarea  şosetei 

•  Impuritatea  rituală  majoră  (junub),  bazat  pe  hadith-ul  deja  menţionat  anterior,  relatat  de 
Safwan  (Allah  să  fie  mulţumit  de  el!). 


•  Prescripţia  limitei  de  timp  (o  zi  şi  o  noapte  pentru  rezident  şi  trei  zile  şi  trei  nopţi  pentru 
călător),  precum  indică  hadith-ul  relatat  de  Aii  ibn  AbuTalib,  Allah  să  fie  mulţumit  de  el!). 

•  Scoaterea  uneia  sau  a  ambelor  şosete. 


Purificarea  rituală  majoră  (ghusl) 


Aceasta  implică  spălarea  întregului  corp  cu  apă.  Este  necesară  în  următoarele  cazuri: 

•  Ejacularea  (de  spermă)  cauzată  de  relaţiile  sexuale,  masturbare,  vis  umed  sau  alte 
motive.  Aceasta  se  bazează  pe  învăţătura  coranică  următoare: 

„...  Dacă  sunteţi  spurcaţi  (junub),  atunci  curăţaţi-vă  (printr-o  îmbăiere)...”  [Coran, 
5:6] 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Ghusl  (baia  rituală  majoră)  este  obligatorie  după  ejacularea  de  spermă.” 
(Tirmidhi,  Ibn  Majah  şi  Ahmad) 

•  Relaaţile  conjugale  în  care  are  loc  penetrarea  organelor  sexuale,  chiar  dacă  nu  se 
ajunge  la  ejaculare,  caz  în  care  ambele  persoane  trebuie  să  facă  baie  totală  (ghusl).  Profetul 
(Pacea  şi  binecuvântarea  lui  Allah  fie  asupra  sa!)  a  spus  despre  aceasta: 

„După  întreţinerea  de  relaţii  intime,  chiar  dacă  nu  se  produce  penetrarea,  ghusl  este 
obligatoriu,  fie  că  ejaculează,  fie  că  nu.”  (Muslim) 

•  Finalizarea  pierderii  de  sânge  cauzată  de  perioada  de  menstruaţie  sau  cea  de  după 
naştere.  în  Coranul  cel  Sfânt  ni  se  spune: 

„Te  întreabă  despre  [împreunarea]  cu  femeile  în  timpul  menstruaţiei.  Spune: 
«Acesta  este  un  rău.  Aşadar,  staţi  departe  de  femei  în  timpul  menstruaţiei  şi  nu  vă 
apropiaţi  de  ele  până  nu  se  vor  curăţi!  Iar  dacă  sunt  curate,  puteţi  veni  la  ele,  aşa  cum  v-a 
poruncit  Allah,  căci  Allah  îi  iubeşte  pe  cei  care  se  căiesc  şi  îi  iubeşte  pe  cei  care  se 
curăţesc.»”  [Coran,  2:222] 

Trimisul  lui  Allah  (Pacea  şi  binecuvântarea  lui  Alah  fie  asupra  lui!)  i-a  spus  Fatimei  bint 
Abu  Hubaish: 

„Lasă  Rugăciunile  în  timpul  zilelor  de  menstruaţie,  apoi  realizează  ghusl  şi  roagă- 
te.”  (Convenit) 

•  La  moarte,  fapt  pentru  care,  dacă  un  musulman  încetează  din  viaţă,  trebuie  să  fie  spălat. 
Umm  Atiiah  (Allah  să  fie  mulţumit  de  ea!)  a  relatat: 

„Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  venit  la  noi  când 
fiica  lui  a  decedat  şi  a  spus:  «Spălaţi-o  de  trei  ori,  de  cinci  ori  sau  mai  mult  cu  apă  şi  frunze 
de  lotus  dacă  aşa  credeţi  necesar  şi  stropiţi-o  cu  camfor  sau  ceva  similar  la  sfârşit.»  Când 
am  terminat,  l-am  informat  şi  ne-a  dat  tunica  pe  care  o  avea  şi  a  solicitat  să  o  acoperim  cu  ea.” 

(Convenit) 


•  Dacă  un  necredincios  îmbrăţişează  Islamul  trebuie  să  facă  o  baie  rituală  majoră. 
Aceasta  se  bazează  pe  relatarea  narată  de  Qais  ibn  Assem: 

„Am  fost  la  Profet  (Pacea  şi  binecuvântarea  Iui  Allah  fie  asupra  sa!)  pentru  a 
îmbrăţişa  Islamul  şi  atunci  mi-a  poruncit  să  fac  o  baie  cu  apă  şi  frunze  de  lotus.”  (Abu 
Dawud  şi  Nasa'i) 

Abu  Hurairah  (Allah  să  fie  mulţumit  de  el!)  a  relatat: 

„Când  Thumamah  Al-Hanafi  a  îmbrăţişat  Islamul,  Profetul  (Pacea  şi  binecuvântarea  lui 
Allah  fie  asupra  sa!)  l-a  trimis  la  ferma  lui  Abu  Talha  pentru  a  se  îmbăia  acolo.  A  lăcut  baie  şi  a 
realizat  două  rakaat  de  Rugăciune,  fapt  pentru  care  Trimisul  lui  Allah  (Pacea  şi  binecuvântarea 
lui  Allah  fie  asupra  sa!)  a  spus:  «Credinţa  fratelui  tău  s-a  îmbunătăţit.»”  (Ahmad) 


Descrierea  completă  a  băii  rituale  totale  (ghusl) 

•  Este  necesară  intenţia  (în  inimă)  de  a  realiza  ghusl  pentru  a  elimina  impuritatea  rituală 
majoră  (junub,  menstruaţie  sau  perioada  de  după  naştere)  tară  a  o  exprima  cu  voce  tare,  pentru  că 
nu  există  dovezi  care  să  arate  că  Profetul  (Pacea  şi  binecuvântarea  lui  Allah  fie  asupra  sa!)  ar  fi 
verbalizat  intenţia  pentru  ghusl,  wudhu,  Rugăciuni  sau  orice  alt  act  de  adorare.  în  plus,  Allah  Al- 
’Aziz  (Cel  Atotputernic)  ştie  bine  ce  se  află  în  sufletele  oamenilor.  Aceasta  se  bazează  pe  hadith- 
ul  Profetului  Mohammed  (Pacea  şi  binecuvântarea  lui  Allah  fie  asupra  sa!)  relatat  de  Omar 
(Allah  să  fie  mulţumit  de  el!): 

„Toate  faptele  stau  în  intenţie  şi  fiecare  persoană  va  primi  după  ceea  ce  a 
intenţionat.”  (relatat  de  majoritatea  relatatorilor) 

•  Se  spune  „Bismillah”  (în  numele  lui  Allah).  Apoi,  se  spală  mâinile,  părţile  intime  şi  se 
îndepărtează  orice  murdărie.  Aishah  (Allah  să  fie  mulţumit  de  ea!)  a  relatat: 

„Atunci  când  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  se 
îmbăia  după  ce  avea  relaţii  conjugale,  îşi  spăla  întâi  mâinile,  apoi  trecea  apă  cu  mâna  lui 
dreaptă  peste  mâna  lui  stângă  şi  îşi  spăla  părţile  intime.  Apoi  realiza  abluţiunea  ca  şi  cum 
ar  fi  urmat  să  se  roage.  După  aceea,  lua  un  pumn  de  apă  şi  îl  trecea  peste  păr,  umezind 
rădăcinile  părului  cu  degetele  şi  după  ce  clătea  bine  părul,  mai  vărsa  trei  pumni  de  apă  în 
capul  lui  şi  restul  corpului,  pentru  a  termina  cu  picioarele  lui.”  (Muslim) 

•  Apoi  se  efectuează  wudhu  complet  (ca  acela  pentru  Rugăciune),  cu  excepţia 
picioarelor,  care  pot  fi  lăsate  pentru  sfârşitul  băii.  Aceasta  se  bazează  pe  relatarea  menţionată  mai 
sus,  în  care  spune: 

„...  Apoi  realiza  abluţiunea  ca  şi  cum  ar  fi  urmat  să  se  roage...” 

•  Se  umezeşte  capul  cu  trei  pumni  de  apă  şi  se  trec  degetele  prin  păr  şi  barbă  pentru  ca 
lichidul  să  ajungă  la  rădăcini.  Maimunah  (Allah  să  fie  mulţumit  de  ea!)  a  relatat: 

„Am  dus  apă  pentru  ca  Profetul  (Pacea  şi  binecuvântarea  lui  Allah  fie  asupra  sa!)  să 
facă  baie.  A  luat  apă  în  mâinile  lui  şi  le-a  spălat  o  dată  sau  de  două  ori.  Apoi  a  umezit  mâna 
lui  stângă  cu  cea  dreaptă  şi  cu  ea  şi-a  spălat  părţile  intime.  Apoi  a  trecut  mâna  lui  peste 
pământ  pentru  a  o  spăla.  Şi-a  clătit  gura  şi  a  aspirat  apă  pe  nas;  şi-a  spălat  chipul  şi 
antebraţele,  şi  capul  de  trei  ori.  A  vărsat  apă  pe  corpul  lui  şi  s-a  mutat  din  acel  loc  pentru 


a-şi  spăla  picioarele.  I-am  dus  o  bucată  de  material  (prosop),  dar  mi-a  dat-o  înapoi:  şi-a 
scuturat  doar  apa  de  pe  mâini.”  (Convenit) 

•  Trebuie  să  fie  umezit  tot  corpul,  trecând  mâinile  prin  toate  părţile  posibile,  începând  cu 
partea  dreaptă,  şi  apoi  partea  stângă.  Apa  trebuie  să  ajungă  la  subsuori,  urechi,  buric  şi  orice 
porţiune  de  piele  la  care,  în  mod  normal,  apa  nu  ajunge.  Aishah  (Allah  să  fie  mulţumit  de  ea!)  a 
spus: 

„Când  Trimisul  lui  Allah  (Pacea  şi  binecuvântarea  lui  Allah  fie  asupra  sa!)  se 
îmbăia  după  relaţiile  conjugale,  cerea  un  recipient  cu  apă  şi  îşi  umezea  partea  dreaptă  a 
capului  lui  cu  un  pumn,  apoi  partea  stângă,  şi  apoi  cu  un  pumn  de  apă  se  clătea  tot.” 
(Convenit) 


Un  ghusl  bine  făcut 

•  Trebuie  să  fie  curăţate  impurităţile  cu  apă. 

•  Trebuie  să  avem  intenţia  (în  inimă,  nu  verbală)  de  a  îndepărta  impurităţile  majore 
(hadath). 

•  Trebuie  să  fie  vărsată  apă  peste  tot  corpul  sau  să  se  scufunde  în  apă  persoana  pentru  ca 
aceasta  să  ajungă  la  subsuori,  urechi,  buric  şi  la  toată  pielea  în  general.  Profetul  (Pacea  şi 
binecuvântarea  lui  Allah  fie  asupra  sa!)  i-a  spus  lui  Umm  Salamah  (Allah  să  fie  mulţumit  de 
ea!)  despre  ghusl: 

„Este  suficient  să  verşi  trei  pumni  de  apă  peste  capul  tău  şi  apoi  să  te  umezeşti  cu 
apă  pentru  a  fi  purificată.”  (Muslim) 


Cazurile  în  care  este  recomandat  ghusl 

•  Rugăciunea  de  vineri  (Jummu'ah).  Abu  Hurairah  (Allah  să  fie  mulţumit  de  el!  a 

relatat: 

„Profetul  (Pacea  şi  binecuvântarea  lui  Allah  fie  asupra  sa!)  a  spus:  «Acela  care  se 
îmbăiază  şi  apoi  merge  la  Rugăciunea  de  Jummu'ah,  se  roagă  şi  rămâne  tăcut  până  când 
imamul  îşi  finalizează  predica  şi  apoi  se  roagă  împreună  cu  el,  păcatele  lui  (comise)  între 
acel  timp  şi  următoarea  zi  de  vineri,  şi  încă  trei  zile,  vor  fi  iertate.»”  (Muslim) 

•  Rugăciunea  celor  două  sărbători  (Aid)  şi  aceasta  se  bazează  pe  hadith-ul  narat  de  Al- 

Fakeh  ibn  Saad: 

„Profetul  (Pacea  şi  binecuvântarea  lui  Allah  fie  asupra  sa!)  obişnuia  să  realizeze 
ghusl  în  zilele  de  vineri  şi  pentru  festivităţile  Fitr  şi  Adha.”  (Ahmad,  Ibn  Majah  şi  Bazzar) 

•  Intrarea  în  starea  de  Ihram14  pentru  Hajj  (Pelerinajul  Mare)  sau  Umrah  (Pelerinajul 

Minor): 


14  Starea  de  puritate,  de  sacralitate,  pe  care  o  adoptă  musulmanul,  atunci  când  împlineşte  Hajj  sau  Umrah. 


„Zaid  ibn  Thabit  l-a  văzut  pe  Profet  (Pacea  şi  binecuvântarea  Iui  Allah  fie  asupra 
sa!)  dezbrăcându-se  şi  îmbăindu-se  pentru  a  intra  în  starea  de  Ihram.”  (Tirmidhi,  Ad- 
Daraqutni,  Baihaqi  şi  Tabrani) 

•  Pentru  a  intra  în  oraşul  Mecca: 

„De  fiecare  dată  când  Omar  dorea  să  intre  în  Mecca  dormea  în  Dhu  Tuwa1:>  până 
dimineaţa,  se  îmbăia  şi  apoi  se  îndrepta  către  Mecca  pe  timpul  zilei.  A  menţionat  că 
Profetul  (Pacea  şi  binecuvântarea  Iui  Allah  fie  asupra  sa!)  aşa  proceda.”  (Muslim) 


Acţiuni  interzise  în  cazul  în  care  ne  aflăm  în  starea  de  junub  (impuritate 
majoră) 

•  Rugăciunea  (As-Salat):  în  Coranul  cel  Nobil  găsim: 

„O,  voi  cei  care  credeţi!  Nu  vă  apropiaţi  de  Rugăciune  [ As-Salat ]  atunci  când  sunteţi 
beţi,  ca  să  ştiţi  ce  spuneţi  [lui  Allah],  nici  atunci  când  sunteţi  necurăţaţi  -  doar  dacă  sunteţi 
călători  pe  drum  -  până  ce  nu  vă  veţi  curăţa16...”  [Coran,  4:43] 

•  încercuirea  Casei  Sfinte  (Kaba'ah).  Aishah  (Allah  să  fie  mulţumit  de  ea!)  a  spus: 

„Am  ajuns  la  Mecca  în  timpul  menstruaţiei  mele,  fapt  pentru  care  nu  am  putut  încercui 
Casa  Slantă  şi  nu  am  putut  merge  între  Safa  şi  Marwa17.  Am  protestat  în  faţa  Trimisului  lui  Allah 
(Pacea  şi  binecuvântarea  lui  Allah  fie  asupra  sa!)  şi  el  mi-a  spus:  «Fă  ceea  ce  face  un  pelerin  în 
afară  de  încercuirea  Casei  Sfinte  până  ţi  se  termină  menstruaţia.»”  (Bukhari  şi  Muslim) 

•  Atingerea  sau  luarea  Cărţii  Sfinte  (Coranul),  aşa  cum  este  relatat  în  hadith-ul  lui  Abu 
Baku  ibn  Mohammed  ibn  Amr  (Allah  să  fie  mulţumit  de  el!): 

„Profetul  (Pacea  şi  binecuvântarea  lui  Allah  fie  asupra  sa!)  le-a  scris  o  scrisoare 
Yemeniţilor  care  includea  această  regulă:  «Nimeni  nu  trebuie  să  atingă  Coranul  dacă  nu  este 
pur.»”  (Nasa'i,  Ad-Daraqutni  şi  Baihaqi) 

•  Recitarea  Coranului  cel  Sfânt.  Aii  (Allah  să  fie  mulţumit  de  el!)  a  spus: 

„L-m  văzut  pe  Trimisul  lui  Allah  (Pacea  şi  binecuvântarea  lui  Allah  fie  asupra  sa!) 
realizând  abluţiunea,  apoi  a  citit  câteva  pasaje  din  Coran  şi  a  spus:  «Aceia  care  sunt  în  stare  de 
junub  (impuritate  rituală  majoră)  nu  le  este  permis  să  citească  niciun  verset.»”  (Ahmad  şi 
Abu  Ya'la) 

•  Şederea  în  moschee.  Trimisul  lui  Allah  (Pacea  şi  binecuvântarea  lui  Allah  fie  asupra 
sa!)  a  spus: 

„Moscheea  îi  este  interzisă  femeii  pe  timpul  menstruaţiei  şi  ambilor  (femeie  şi 
bărbat)  în  stare  de  junub.”  (Ibn  Majah  şi  Tabrani) 


15  O  vale  din  apropierea  oraşului  Mecca,  cunoscută  mai  ales  sub  numele  de  Al-Hudaybiyyah,  unde  s-a  dat  o  celebră 
bătălie,  care  a  adus  un  armistiţiu  de  pace  între  musulmani  şi  necredincioşi. 

16  Aluzie  la  necurăţarea  majoră  (junub),  rezultată  din  întreţinerea  de  relaţii  intime  sau  din  poluţie,  după  care  este 
obligatorie  baia  rituală  totală  (ghusl). 

17  Deplasarea  între  Safa  şi  Marwa  face  parte  din  ritualurile  Pelerinajului  (Al-Hajj).  Safa  şi  Marwa  sunt  două  coline 
din  apropierea  Moscheii  Sfinte  din  Mecca. 


Câteva  acţiuni  care  invalidează  ghusl  şi  greşeli  existente  la  realizarea 
ghusl-ului 

•  Un  bărbat  poate  uita  să  se  îmbăieze  după  ce  a  întreţinut  relaţii  conjugale  şi  poate  uita, 
de  asemenea,  să  îi  aducă  aminte  şi  soţiei  lui,  dacă  nu  a  ejaculat  (caz  în  care  este  mai  bine  să  îşi 
amintească).  De  fapt,  în  ambele  cazuri  trebuie  să  se  efectueze  baia  rituală  majoră  (ghusl).  Acest 
lucru  este  clarificat  în  următorul  hadith: 

„După  întreţinerea  de  relaţii  intime,  chiar  dacă  nu  se  produce  penetrarea,  ghusl  este 
obligatoriu,  fie  că  ejaculează,  fie  că  nu.”  (Muslim) 

•  Un  bărbat  poate  avea  relaţii  cu  soţia  lui  şi  să  întârzie  ghusl  până  la  răsărit,  fapt  pentru 
care  a  dormit  Iară  wudhu.  Acest  fapt  contrazice  Sunnah  Profetului  (Pacea  şi  binecuvântarea  lui 
Allah  fie  asupra  sa!).  Ammar  ibn  Iasser  (Allah  să  fie  mulţumit  de  el!)  a  spus: 

„Trimisul  lui  Allah  (Pacea  şi  binecuvântarea  lui  Allah  fie  asupra  sa!)  i-a  recomandat 
persoanei  aflate  în  stare  de  impuritate  rituală  majoră  (junub)  să  realizeze  wudhu  ca  şi  cum 
ar  urma  să  se  roage  atunci  când  vrea  să  mănânce,  să  bea  sau  să  doarmă.”  (Ahmad  şi 
Tirmidhi) 

•  Unii  oameni  merg  să  doarmă  în  stare  de  impuritate  rituală  majoră  (junub),  apoi  se 
trezesc  puţin  înainte  de  răsărit  şi  realizează  Tayamum  (abluţiunea  uscată)  în  loc  de  ghusl,  ceea 
ce  nu  este  permis.  Sheikh  Abdul  Aziz  ibn  Baz  (Mila  lui  Allah  să  fie  cu  el!)  a  subliniat  practica 
corectă  în  acest  caz  atunci  când  a  fost  întrebat  despre  această  chestiune: 

„  Trebuie  să  realizezi  ghusl  şi  să  îţi  completezi  purificarea,  apoi  să  te  rogi;  Tayamum  nu 
este  permis  în  cazul  tău.  Aceasta  se  datorează  faptului  că  persoana  care  doarme  sau  uită  o 
Rugăciune  are  obligaţia  de  a  se  grăbi  să  o  realizeze  cu  toate  cerinţele  ei  în  momentul  în  care  se 
trezeşte  sau  îşi  aminteşte  de  ea.  Trimisul  lui  Allah  ( Pacea  şi  binecuvântarea  lui  Allah  fie  asupra 
sa!)  a  spus: 

„Dacă  cineva  adoarme  (fără  să  realizeze  Rugăciunea)  sau  uită  să  o  realizeze,  trebuie 
să  se  roage  imediat  ce  îşi  dă  seama.  Aceasta  este  singura  ispăşire  pentru  acest  caz.” 
(Bukhari) 

Este  bine  ştiut  faptul  că  Rugăciunile  nu  sunt  acceptate  lără  purificare  şi  aceasta  se 
bazează  pe  hadith-ul  Profetului(Pacea  şi  binecuvântarea  lui  Allah  fie  asupra  sa!),  care  a  spus: 

„Nicio  Rugăciune  nu  este  acceptată  fără  abluţiune  şi  nicio  caritate  oferită  din 
câştiguri  nepermise  nu  este  acceptată.”  (Muslim) 

Dacă  cineva  găseşte  apă,  trebuie  să  o  folosească  pentru  a  se  purifica;  dacă  nu  este  aşa,  se 
poate  face  Tayamum  pentru  a  se  ruga.  Allah  Al-’Alaa  (Preaînaltul)  spune: 

„...  Iar  dacă  sunteţi  bolnavi  sau  în  călătorie,  ori  dacă  unul  dintre  voi  se  întoarce  din 
locul  unde  şi-a  făcut  nevoile,  sau  aţi  atins  femeile  şi  nu  găsiţi  apă,  atunci  căutaţi  ţărână 
măruntă  curată  şi  treceţi-vă  palmele  peste  faţă  şi  peste  mâini,  căci  Allah  este  Al-'Afuww, 
Al-Ghafur  [îngăduitor  şi  Iertător].”  [Coran,  4:43] 

•  Unele  femei  care  ies  din  starea  de  impuritate  datorată  perioadei  de  după  naştere,  înainte 
de  cele  patruzeci  de  zile,  nu  se  îmbăiază  (ghusl),  nu  se  roagă  şi  nu  postesc  (în  luna  Ramadan). 
Despre  acest  subiect,  Sheikh  Abdul  Aziz  ibn  Baz  (Mila  lui  Allah  fie  asupra  sa!)  a  spus: 


„ Dacă  o  femeie  care  tocmai  a  născut  iese  din  starea  de  impuritate  înainte  de  primele 
patruzeci  de  zile,  trebuie  să  se  îmbăieze  (ghusl)  pentru  a  se  ruga  şi  a  posti  în  luna  Ramadan.  De 
asemenea,  soţul  ei  are  permisiunea  de  a  avea  relaţii  cu  ea,  înţelepţii  Islamului  fiind  în 
unanimitate  de  acord  cu  aceasta.  Nu  există  limită  pentru  perioada  de  după  naştere.  ” 

•  Unii  bărbaţi  au  relaţii  cu  soţiile  lor  înainte  să  se  termine  perioada  de  după  naştere,  dar 
chiar  şi  înainte  de  a  realiza  ghusl.  Sheikh  Abdul  Aziz  ibn  Baz  (Mila  lui  Allah  fie  asupra  sa!)  a 
spus  despre  aceasta: 

„A  avea  relaţii  cu  soţia  în  timpul  menstruaţiei  este  interzis.  Allah,  Gloria  fie  asupra  Sa, 
spune  în  Coranul  cel  Glorios: 

«Te  întreabă  despre  [împreunarea]  cu  femeile  în  timpul  menstruaţiei.  Spune: 
„Acesta  este  un  rău.  Aşadar,  staţi  departe  de  femei  în  timpul  menstruaţiei  şi  nu  vă 
apropiaţi  de  ele  până  nu  se  vor  curăţi18.  Iar  dacă  sunt  curate,  puteţi  veni  la  ele,  aşa  cum  v-a 
poruncit  Allah,  căci  Allah  îi  iubeşte  pe  cei  care  se  căiesc  şi  îi  iubeşte  pe  cei  care  se 
curăţesc.”»  [Coran,  2:222]” 

Dacă  cineva  comite  o  astfel  de  acţiune,  va  trebui  să  ceară  iertare  la  Allah  Al-’Aziz  (Cel 
Atotputernic)  şi  să  ofere  milostenie  pentru  a  ispăşi  această  greşeală.  Ahmad  şi  alţi  colectori  de 
ahadith  au  relatat  că  Profetul(Pacea  şi  binecuvântarea  lui  Allah  fie  asupra  sa!)  a  spus  (despre 
persoana  care  întreţine  relaaţii  cu  soţia  lui  în  perioada  menstruaţiei): 

„Să  doneze  unul  sau  jumătate  de  dinar.  Poate  fi  oricare  dintre  aceste  măsuri.” 

în  orice  caz,  nu  trebuie  să  se  menţină  relaţii  cu  soţia  până  când  aceasta  nu  încetează  să 
sângereze  şi  nu  se  îmbăiază.  Aceasta  se  bazează  pe  versetul  coranic  care  spune: 

„...  şi  nu  vă  apropiaţi  de  ele  până  nu  se  vor  curăţi.  Iar  dacă  sunt  curate,  puteţi  veni 
la  ele,  aşa  cum  v-a  poruncit  Allah,  căci  Allah  îi  iubeşte  pe  cei  care  se  căiesc  şi  îi  iubeşte  pe 
cei  care  se  curăţesc.»”  [Coran,  2:222] 

în  acest  fel,  Allah  Al-Muta'ali  (Preaînaltul)  a  interzis  relaţiile  sexuale  cu  soţia  până  când 
sângele  încetează  să  curgă  şi  ea  se  îmbăiază.  Dacă  au  relaţii  înainte  de  acest  moment,  soţul  ar 
comite  un  păcat  şi,  ca  urmare,  el  are  obligaţia  de  a  oferi  bani  drept  sadaqa  (milostenie)  pentru 
ispăşirea  greşelii.  Dacă  au  conceput  un  fiu  în  timpul  menstruaţiei,  nu  se  poate  spune  că  acesta 
este  impur  sau  ilegal:  este  un  fiu  legitim. 

•  Unele  persoane  cred  că  o  femeie  nu  poate  ieşi  din  casa  ei  până  nu  se  sfârşeşte  perioada 
acesteia  de  după  naştere.  Realitatea  este  că  ea  este  ca  orice  altă  femeie  şi  poate  ieşi  dacă  are 
nevoie  să  o  facă. 

•  Unele  femei  cred  că  este  un  păcat  să  citească  din  cărţi  de  ahadith  şi  comentarii  despre 
Coran  în  această  perioadă  (menstruaţie  sau  de  după  naştere).  Sheikh  Ibn  Baz  a  spus,  răspunzând 
la  aceasta: 

„Nu  este  un  păcat  pentru  femeie  în  perioada  menstruaţiei  sau  în  cea  de  după  naştere  să 
citească  exegeză  sau  chiar  şi  Coranul  dacă  nu  îl  atinge.  ” 

învăţaţii  Islamului  sunt  de  acord  cu  acest  verdict.  în  ceea  ce  o  priveşte  pe  persoana  în 
stare  de  junub,  aceasta  nu  trebuie  să  recite  Coranul  până  nu  se  îmbăiază.  Poate  să  citească  din 


ls  Este  vorba  despre  interzicerea  relaţiilor  sexuale  în  această  perioadă. 


cărţi  de  ahadith  sau  comentarii  despre  Cartea  Sfântă,  dar  trebuie  să  evite  să  citească  versete  din  el 
dacă  acestea  sunt  incluse.  A  fost  relatat  că  nimic  nu  îl  împiedica  pe  Profet  (Pacea  şi 
binecuvântarea  lui  Allah  fie  asupra  sa!)  să  recite  Coranul,  în  afară  de  starea  de  junub.  în  alt 
hadith,  narat  de  imam  Ahmad  (cu  un  lanţ  bun  de  narattaori),  Profetul  (Pacea  şi  binecuvântarea 
lui  Allah,  fie  asupra  sa!)  a  spus: 

„Acelora  care  sunt  în  stare  de  junub  (impuritate  rituală  majoră)  nu  le  este  permis  să 
citească  niciun  verset.” 

•  Unele  femei  a  căror  perioadă  menstruală  s-a  terminat  amână  baia  rituală  până  la 
sfârşitul  timpului  permis  pentru  Rugăciune.  Sheikh  Mohammed  ibn  Uthaimin  a  spus: 

„  Multe  femei  se  pot  purifica  de  perioada  lor  menstruală  în  timpul  oricăreia  dintre  cele 
cinci  Rugăciuni  zilnice,  dar  amână  baia  cu  pretextul  că  nu  vor  fi  pure  restul  timpului.  Această 
scuză  nu  este  acceptabilă,  pentru  că  ele  pot  realiza  minimul  de  purificare  şi  să  se  roage  în  mod 
adecvat.  Apoi  vor  avea  suficient  timp  să  realizeze  o  purificare  mai  îndelungată  şi  completă.  ” 
(. „Sângele  Natural  al  Femeilor ”,  P.41  /  “The  Natural  Blood  of  Women”,  p.41) 

•  Unele  femei  nu  realizează  Rugăciunile  pe  care  le-ar  fi  putut  realiza  imediat  ce  s-a 
terminat  perioada  lor  menstruală.  Sheikh  Mohammed  ibn  Uthaimin  a  spus: 

„ Dacă  perioada  menstruaţiei  începe  după  ce  a  intrat  în  vigoare  timpul  unei  Rugăciuni 
(de  exemplu,  o  jumătate  de  oră  după  începutul  timpului  Rugăciunii  de  Dhuhr),  poate  fi 
compensată  această  Rugăciune  după  terminarea  menstruaţiei.  Coranul  spune: 

«...  Rugăciunea  [ As-Salat ]  este  orânduită  pentru  dreptcredincioşi  la  timpuri 
hotărâte.»”  [Coran,  4:103]”  (,JDecretos  sobre  las  Mujeres”,  P.25  /  „Fatawa  about  Women, 
P.25) 

•  Sunt  femei  care  ies  din  starea  de  impuritate  a  menstruaţiei  şi,  în  loc  să  realizeze 
Rugăciunea  timpului  în  care  s-au  purificat,  o  realizează  pe  următoarea.  Sheikh  Ibn  Uthaimin 
spune: 

„  Dacă  s-a  purificat  (de  menstruaţie)  şi  încă  mai  este  timp  pentru  a  realiza  o  rakat  înainte 
de  sosirea  următoarei  Rugăciuni,  trebuie  să  fie  realizată  Rugăciunea  din  timpul  în  care  a  fost 
realizată  purificarea.  ” 

Profetul  (Pacea  şi  binecuvântarea  lui  Allah  fie  asupra  sa!)  a  spus: 

„Acela  care  completează  o  rakat  a  Rugăciunii  Al-Asr  înainte  să  apună  Soarele,  a 
reuşit  să  o  realizeze  toată  la  timpul  potrivit.”  (Bukhari  şi  Muslim) 

Drept  urmare,  dacă  perioada  menstruaţiei  s-a  terminat  în  timpul  Rugăciunii  de  după- 
amiază  sau  înainte  să  apună  Soarele  şi  încă  mai  este  timp  pentru  realizarea  unei  rakat  înainte  de 
următoarea  Rugăciune,  trebuie  să  fie  realizată  înainte  Rugăciunea  Al-Asr  şi  apoi  Rugăciunea 
Maghrib. 


Tayamum  (Abluţiunea  uscată) 


Tayamum  este  o  parte  a  purificării  care  înlocuieşte  wudhu  şi  ghusl  în  cazul  în  care 
cineva  nu  dispune  de  apă  sau  nu  are  acces  la  aceasta.  Ne  permite  să  facem  toate  acele  acte  de 
adorare  pentru  care  realizăm  wudhu  sau  ghusl,  inclusiv  Rugăciunile,  atingerea  Coranului  cel 
Sfânt  şi  similare.  Cartea  Slântă  spune  despre  aceasta: 

„...  Iar  dacă  sunteţi  bolnavi  sau  în  călătorie  ori  dacă  unul  dintre  voi  se  întoarce  din 
locul  unde  şi-a  făcut  nevoile,  sau  aţi  atins  femeile  şi  nu  găsiţi  apă,  atunci  căutaţi  ţărână 
măruntă  curată  şi  treceţi-vă  palmele  peste  faţă  şi  peste  mâini,  căci  Allah  este  Al-'Afuww, 
Al-Ghafur  [îngăduitor  şi  Iertător].”  [Coran,  4:43] 

Factori  care  fac  permit  Tayamum 

•  Absenţa  apei.  Umrah  ibn  Al-Hussain  a  relatat  că: 

„Trimisul  lui  Allah  (Pacea  şi  binecuvântarea  lui  Allah  fie  asupra  sa!)  văzând  pe  un  om 
care  stătea  singur  şi  nu  se  ruga  în  comunitate,  l-a  întrebat  ce  îl  împiedică  să  se  alăture  celorlalţi  în 
Rugăciune.  Omul  i-a  spus  că  se  află  în  stare  de  impuritate  rituală  majoră  (junub)  şi  că  nu 
dispunea  de  apă.  Profetul  (Pacea  şi  binecuvântarea  lui  Allah  fie  asupra  sa!)  i-a  spus  atunci: 

«Foloseşte  pământ,  va  fi  suficient  pentru  tine.»”  (Convenit) 

•  în  cazul  în  care  apa  ar  afecta  trupul  în  vreun  fel,  fiind  posibil  să  fie  înrăutăţită  sau 
întârziată  vindecarea  unei  răni  care  este  necesar  să  fie  menţinută  uscată.  Jabir  (Allah  să  fie 
mulţumit  de  el!)  a  spus: 

„Am  mers  într-o  călătorie  şi  unul  dintre  bărbaţii  care  era  cu  noi  a  fost  lovit  la  cap  cu  o 
piatră  şi  a  început  să  sângereze.  Apoi,  el  a  adormit  şi,  când  s-a  trezit,  a  avut  nevoie  de  ghusl  (era 
în  stare  de  janaba).  I-a  întrebat  pe  cei  care  erau  cu  el:  «Credeţi  că  mă  pot  purifica  prin 
Tayamum?»  Ei  au  răspuns:  «Nu  credem  că  ai  o  scuză,  atâta  timp  cât  ai  apă  suficientă.»  Astfel,  a 
făcut  ghusl  şi  a  murit.  Atunci  când  am  ajuns  la  Profetul  Mohammed  (Pacea  şi  binecuvântarea  lui 
Allah  fie  asupra  sa!)  şi  a  auzit  cele  petrecute,  a  spus:  «L-au  omorât,  fie  ca  Allah  să  îi  omoare! 
De  ce  nu  au  întrebat,  dacă  nu  ştiau?  Datoria  celui  care  nu  cunoaşte  este  să  întrebe...»”  (Abu 
Dawud,  Ibn  Majah  şi  Ad-Daraqutni) 

•  Dacă  o  persoană  dispune  de  apă,  dar  are  nevoie  de  ea  pentru  a  găti  sau  pentru  a  bea, 
poate  realiza  Tayamum  şi  să  păstreze  apa  pentru  cele  enumerate  mai  sus.  Abu  Dhar  (Allah  să  fie 
mulţumit  de  el!)  l-a  auzit  spunând  pe  Trimisul  lui  Allah  (Pacea  şi  binecuvântarea  lui  Allah  fie 
asupra  sa!): 

„Pământul  curat  este  un  mediu  de  purificare  pentru  musulmani,  chiar  dacă  ar 
rămâne  fără  apă  pentru  zece  ani.  Când  vor  găsi  apă,  este  mai  bine  pentru  ei  să  o 
folosească.”  (Tirmidhi,  Nasa'i  şi  Abu  Dawud) 

Aii  ibn  Abu  Talib  (Allah  să  fie  mulţumit  de  el!)  a  spus  ca  răspuns  la  o  întrebare  despre 
un  călător  în  stare  de  junub  (impuritate  rituală  majoră),  dar  care  dispune  de  puţină  apă  şi  se  teme 
că  va  suferi  de  sete: 

„Trebuie  să  recurgă  la  Tayamum  şi  nu  trebuie  să  se  umezească  cu  apă.”  (Ad- 
Daraqutni) 

•  în  cazul  în  care  sunt  puse  în  pericol  viaţa,  onoarea  sau  bogăţia  în  căutarea  de  apă;  spre 
exemplu,  dacă  în  drum  se  află  un  inamic  sau  este  de  parcurs  o  mare  distanţă  pentru  a  avea  acces 
la  apă,  fapt  care  îl  expune  la  pericolul  animalelor  sălbatice. 


•  în  cazul  în  care  este  foarte  frig  şi  nu  poate  fi  încălzită  apa,  având  siguranţa  că  folosirea 
apei  la  acea  temperatură  poate  face  rău.  Amr  ibn  Al-'As  (Allah  să  fie  mulţumit  de  el!)  a  spus: 

„într-o  noapte  foarte  rece  din  timpul  expediţiei  de  la  Dhat  Al-Salasel  am  avut  un  vis 
umed.  îmi  era  teamă  că  îmi  voi  pune  viaţa  în  pericol  dacă  mă  voi  îmbăia  cu  apă  congelată,  fapt 
pentru  care  am  realizat  Tayamum  şi  i-am  condus  pe  tovărăşii  mei  în  Rugăciune.  I-au  povestit 
Profetului  (Pacea  şi  binecuvântarea  lui  Allah  fie  asupra  sa!)  despre  cele  întâmplate  şi  se  aceea  el 
(Pacea  şi  binecuvântarea  lui  Allah  fie  asupra  sa!)  m-a  chemat  şi  m-a  întrebat:  «Amr,  i-ai  condus 
pe  tovarăşii  tăi  în  Rugăciune  cât  erai  în  stare  de  junub?»  I-am  spus  atunci  motivul  care  m-a 
împiedicat  să  mă  îmbăiez  şi  i-am  spus:  «Am  auzit  că  Allah,  Glorifia  fie  asupra  sa,  a  spus:  „Nu  vă 
provocaţi  propria  moarte.  Cu  adevărat,  Allah  este  cel  mai  Milostiv.”»  Trimisul  lui  Allah  (Pacea 
şi  binecuvântarea  lui  Allah  fie  asupra  sa!)  a  râs  şi  nu  a  spus  nimic:  tăcerea  Profetului  (Pacea  şi 
binecuvântarea  lui  Allah  fie  asupra  sa!)  este  semn  de  aprobare,  pentru  că  niciodată  nu  accepta  şi 
nu  tăcea  în  faţa  unei  acţiuni  greşite.”  (Abu  Dawud) 


Descrierea  Tayamum-ului 

Acela  care  doreşte  să  realizeze  Tayamum  trebuie  să  aibă  intenţia  de  a  se  purifica  sau  de  a 
înlătura  impuritatea  rituală.  Apoi  se  spune  „Bismillah”  (în  Numele  lui  Allah)  şi  se  atinge  sau 
loveşte  uşor  pământul  o  dată  cu  palmele  mâinilor  şi  cu  degetele  separate.  După  aceea  se  trec 
degetele  pe  faţă  şi  se  freacă  mâinile  cu  palmele  până  la  încheieturi.  După  cum  spune  hadith-ul  lui 
Ammar  (Allah  să  fie  mulţumit  de  el!): 

„Am  avut  o  emisie  seminală  şi  nu  am  găsit  apă  (pentru  a  mă  îmbăia);  am  folosit  pământ 
şi  m-am  rugat.  Când  i-am  comentat  aceasta  Profetului  lui  Allah  (Pacea  şi  binecuvântarea  lui 
Allah  fie  asupra  sa!)  despre  aceasta,  a  spus:  «Ceea  ce  ai  făcut  a  fost  suficient.»  Profetul  (Pacea 
şi  binecuvântarea  lui  Allah  fie  asupra  sa!)  a  lovit  uşor  pământul  cu  palmele  şi  a  suflat  (praful), 
apoi  şi  le-a  trecut  peste  chip  şi  mâini.”  (Convenit) 

în  altă  relatare  a  lui  Ad-Daraqutni  se  spune: 

„Era  suficient  să  fi  trecut  palmele  tale  peste  pământ,  apoi  să  sufli  praful  şi  să  le  treci 
peste  chipul  şi  mâinile  tale.” 


Lucruri  care  invalidează  Tayamum-ul 

•  Tot  ceea  ce  invalidează  wudhu  invalidează  şi  Tayamum. 

•  Obţinerea  de  apă  (pentru  aceia  care  nu  dispuneau  de  aceasta  pentru  a  realiza  wudhu.) 

•  Când  motivul  pentru  care  nu  putea  fi  folosită  apa  nu  mai  este  valabil  sau  nu  mai  există. 


Note 

•  Dacă  cineva  realizează  Tayamum  şi  se  roagă  după  aceea,  dar  apoi  găseşte  apă  sau 
impedimentele  pentru  a  o  obţine  nu  mai  există,  nu  trebuie  să  fie  repetată  Rugăciunea,  chiar  dacă 
dispune  de  timp  suficient.  Abu  Sa'id  Al-Judri  a  spus: 


„Doi  oameni  au  plecat  într-o  călătorie.  Când  a  sosit  timpul  pentru  Rugăciune,  nu  aveau 
apă,  fapt  pentru  care  au  realizat  Tayamum  şi  s-au  rugat.  Când  au  găsit  apă  puţin  mai  târziu,  unul 
dintre  ei  a  lăcut  Rugăciunea  din  nou  şi  celălalt  nu.  Când  s-au  întâlnit  cu  Trimisul  lui  Allah  (Pacea 
şi  binecuvântarea  lui  Allah  fie  asupra  sa!)  şi  i-au  povestit  cele  întâmplate,  el  i-a  spus  celui  care 
nu  s-a  rugat:  «Tu  ai  urmat  Sunnah.»  şi  celui  care  a  repetat  Rugăciunea:  «Tu  vei  avea  răsplată 
dublă.»”  (Abu  Dawud  şi  Nasa'i) 

•  Pe  de  altă  parte,  dacă  se  găseşte  apă  sau  cele  ce  împiedicau  găsirea  acesteia  a  dispărut 
în  timpul  Rugăciunii,  Rugăciunea  nu  mai  este  valabilă  şi  trebuie  să  fie  realizat  wudhu  şi  repetată 
Rugăciunea.  Abu  Dhar  (Allah  să  fie  mulţumit  de  el!)  l-a  auzit  pe  Trimisul  lui  Allah  (Pacea  şi 
binecuvântarea  lui  Allah  fie  asupra  sa!)  spunând: 

„Pământul  curat  este  un  mediu  de  purificare  pentru  musulmani,  chiar  dacă  ar 
rămâne  fără  apă  pentru  zece  ani.  Când  vor  găsi  apă,  este  mai  bine  pentru  ei  să  o 
folosească.”  (Tirmidhi,  Nasa'i  şi  Abu  Dawud) 

•  Acea  persoană  care  se  purifică  de  o  impuritate  rituală  majoră  (junub)  prin  Tayamum  cu 
un  motiv  justificat  nu  are  obligaţia  de  a  repeta  Rugăciunea.  Când  găseşte  apă  sau  motivele  pentru 
care  a  fost  realizat  Tayamum  nu  mai  există,  trebuie  să  se  îmbăieze  pentru  a  îndepărta 
impuritatea.  Umrah  ibn  Al-Hussain  a  relatat  că: 

„Trimisul  lui  Allah  (Pacea  şi  binecuvântarea  lui  Allah  fie  asupra  sa!)  văzând  pe  un  om 
care  stătea  singur  şi  nu  se  ruga  în  comunitate,  l-a  întrebat  ce  îl  împiedică  să  se  alăture  celorlalţi  în 
Rugăciune.  Omul  i-a  spus  că  se  află  în  stare  de  impuritate  rituală  majoră  (junub)  şi  că  nu 
dispunea  de  apă.  Profetul  (Pacea  şi  binecuvântarea  lui  Allah  fie  asupra  sa!)  i-a  spus  atunci: 

«Foloseşte  pământ,  va  fi  suficient  pentru  tine.»”  (Convenit) 

Umrah  a  adăugat  că  atunci  când  au  găsit  apă,  Trimisul  lui  Allah  (Pacea  şi  binecuvântarea 
lui  Allah  fie  asupra  sa!)  i-a  dat  un  recipient  plin  omului  şi  i-a  spus: 

„Mergi  şi  umezeşte-te  cu  ea.”  (Convenit) 


Câteva  verdicte  despre  Tayamum 

întrebare: 

Dacă  o  persoană  este  în  spital  şi  nu  poate  folosi  apă  pentru  a  realiza  wudhu  şi  realizează 
Tayamum  trecând  palmele  mâinilor  peste  covor,  este  Rugăciunea  acesteia  valabilă? 

Răspuns: 

O  persoană  are  obligaţia  de  a  realiza  wudhu  pentru  Rugăciune  dacă  are  posibilitatea 
pentru  aceasta;  în  caz  contrar,  poate  folosi  pământ  sau  praf  pentru  Tayamum  dacă  dispune  de 
acestea.  Dacă  nu  este  aşa,  poate  folosi  patul,  solul  sau  orice  altceva  care  este  acoperit  de  puţin 
praf.  în  Coranul  cel  Glorios  ni  se  spune: 

„Deci,  fiţi  cu  frică  de  Allah  atâta  cât  puteţi,  ascultaţi,  fiţi  supuşi...”  [Coran,  64:16] 

De  asemenea,  mai  găsim: 

„Allah  nu  impune  niciunui  suflet  decât  ceea  ce  este  în  putinţa  lui...”  [Coran,  2:286] 


întrebare: 

O  persoană  are  o  rană  la  mână  şi  nu  poate  permite  ca  apa  să  ajungă  la  ea  şi  realizează 
mereu  Tayamum  pentru  a  se  purifica  înainte  de  Rugăciuni.  Dacă  în  timpul  unei  anumite 
Rugăciuni  îşi  aminteşte  că  nu  a  realizat  Tayamum  şi  îl  realizează  fără  a-şi  întrerupe  Rugăciunea, 
este  valabilă  Rugăciunea  în  timpul  căreia  s-a  purificat? 

Răspuns: 

Dacă  una  dintre  părţile  necesare  a  fi  purificate  prin  wudhu  este  rănită  şi  aceasta  nu  poate 
fi  spălată  sau  umezită  (pentru  că  apa  o  va  înrăutăţi),  este  necesar  Tayamum.  în  cazul  în  care  o 
persoană  realizează  wudhu  fără  să  purifice  rana  sau  fără  să  realizeze  Tayamum  în  acea  parte  şi 
începe  să  se  roage,  apoi  îşi  aminteşte  (în  timpul  Rugăciunii)  că  nu  a  realizat  Tayamum,  are 
obligaţia  de  a  se  purifica  din  nou  (prin  Tayamum)  şi  să  repete  Rugăciunea,  pentru  că  nu  este 
valabil  ceea  ce  a  apucat  să  se  roage  înainte  de  a  se  purifica.  Purificarea  este  o  condiţie  prealabilă 
a  Rugăciunii  şi  omiterea  părţilor  corpului  atunci  când  este  realizat  wudhu  face  ca  tot  actul  să  fie 
nul.  Dovada  acestui  lucru  o  găsim  în  hadith-ul  amintit  mai  sus  în  care  Profetul  lui  Allah  (Pacea  şi 
binecuvântarea  lui  Alah  fie  asupra  sa!)  i-a  poruncit  unui  om  care  nu  a  atins  cu  apă  o  parte  a 
corpului  lui  de  mărimea  unei  monezi  să  repete  abluţiunea. 

Fiind  imposibil  ca  apa  să  atingă  acea  parte  (a  rănii),  se  recomandă  realizarea  purificării 
alternative:  Tayamum.  Coranul  cel  Nobilspune: 

Iar  dacă  sunteţi  bolnavi  sau  în  călătorie  ori  dacă  unul  dintre  voi  se  întoarce  din 
locul  unde  şi-a  făcut  nevoile,  sau  aţi  atins  femeile  şi  nu  găsiţi  apă,  atunci  căutaţi  ţărână 
măruntă  curată  şi  treceţi-vă  palmele  peste  faţă  şi  peste  mâini,  căci  Allah  este  Al-'Afuww, 
Al-Ghafur  [îngăduitor  şi  Iertător].”  [Coran,  4:43] 

Ibn  Abbas  (Allah  să  fie  mulţumit  de  el!)  a  relatat  că: 

„Profetul  (Pacea  şi  binecuvântarea  lui  Allah  fie  asupra  sa!)  a  spus  despre  omul  care  avea 
o  rană  la  cap:  «Trebuia  să-şi  fi  purificat  tot  corpul  în  afară  de  cap,  care  era  rănit.»” 

într-o  relatare  a  lui  Abu  Darda,  transmisă  de  Jabir  (Allah  să  fie  mulţumit  de  ei!), 
Trimisul  lui  Allah  (Pacea  şi  binecuvântarea  lui  Allah  fie  asupra  sa!)  a  spus: 

„Era  suficient  pentru  el  să  realizeze  doar  Tayamum.  Acum  trebuie  să  facă  totul  din 

nou.” 


Curăţarea  peste  aţele  şi  bandaje 

Se  umezesc  cu  apă  bandajele,  atelele  şi  obiectele  similare.  Jabir  (Allah  să  fie  mulţumit 
de  el!)  a  spus: 

„Am  mers  într-o  călătorie  şi  unul  dintre  bărbaţii  care  era  cu  noi  a  fost  lovit  la  cap  cu  o 
piatră  şi  a  început  să  sângereze.  Apoi,  el  a  adormit  şi,  când  s-a  trezit,  a  avut  nevoie  de  ghusl  (era 
în  stare  de  janaba).  I-a  întrebat  pe  cei  care  erau  cu  el:  «Credeţi  că  mă  pot  purifica  prin 
Tayamum?»  Ei  au  răspuns:  «Nu  credem  că  ai  o  scuză,  atâta  timp  cât  ai  apă  suficientă.»  Astfel,  a 
făcut  ghusl  şi  a  murit.  Atunci  când  am  ajuns  la  Profetul  Mohammed  (Pacea  şi  binecuvântarea  lui 


Allah  fie  asupra  sa!)  şi  a  auzit  cele  petrecute,  a  spus:  «L-au  omorât,  fie  ca  Allah  să  îi  omoare! 
De  ce  nu  au  întrebat,  dacă  nu  ştiau?  Datoria  celui  care  nu  cunoaşte  este  să  întrebe..,»”  (Abu 
Dawud,  Ibn  Majah  şi  Ad-Daraqutni) 

Pentru  a  evita  umezirea  zonei  infectate  sau  rănite,  este  obligatoriu  să  fie  trecută  apă  peste 
aţele  sau  bandaje  atunci  când  este  realizat  ghusl  sau  wudhu.  Dacă  o  persoană  suferă  o  fractură 
sau  o  lovitură  şi  doreşte  să  realizeze  wudhu  sau  ghusl,  trebuie  să  spele  toate  părţile  respective; 
dar  dacă  simte  că  va  înrăutăţi  situţia,  va  deteriora  starea  bolii  sau  va  suferi  durere,  trebuie  să  evite 
aceasta  şi  să  treacă  apă  direct  peste  rana  acoperită.  Nu  este  necesar  să  fie  realizat  wudhu  sau 
ghusl  înainte  de  a  aplica  bandajul  sau  atelele  şi  trebuie  să  se  protejeze  la  fel  cât  timp  rana  este 
acolo.  Atunci  când  rana  nu  mai  presupune  o  problemă,  zona  trebuie  să  fie  umezită  din  nou  cu 
apă. 


Câteva  verdicte  despre  curăţarea  peste  bandaje 

întrebare: 

Există  o  condiţie  pentru  a  umezi  bandajele,  spre  exemplu  dacă  acestea  sunt  mari  şi 
acoperă  o  zonă  considerabilă  a  corpului? 

Răspuns: 

Curăţarea  bandajelor  trebuie  să  fie  în  conformitate  cu  cerinţele  şi  drept  urmare  se 
măsoară  normal:  trebuie  să  ţinem  cont  că  nu  trebuie  acoperită  doar  rana,  ci  şi  alte  părţi  din  jurul 
ei  pentru  a  putea  ataşa  bandajele.  De  aceea,  trebuie  să  calculăm  posibilitatea  de  a  trebui  să 
umezim  o  zonă  mai  mare  decât  cea  afectată.  („Decrete  despre  curăţarea  peste  o  zonă  acoperită”, 
P.26  /  “Fatawa  about  wiping  over  Khuffain,  P.26) 

întrebare: 

Trebuie  să  includem  tifon  sau  elemente  similare  în  zona  de  spălat  a  bandajelor? 

Răspuns: 

Da.  în  plus,  a  curăţa  aţele  sau  bandaje  nu  este  acelaşi  lucru  cu  a  curăţa  şosete,  de  aceea  nu 
este  o  limită  de  timp  şi  se  poate  realiza  tot  timpul  necesar.  Spre  deosebire  de  încălţămintea 
amintită,  atelele  şi  bandajele  pot  fi  purificate  pentru  wudhu  sau  ghusl.  („Decrete  despre  curăţarea 
peste  o  zonă  acoperită”,  P.26  /  “Fatawa  about  wiping  over  Khuffain,  P.26) 


întrebare: 

Cum  trebuie  să  fie  spălate  bandajele?  Trebuie  să  fie  complet  umezite  sau  doar  o  parte? 

Răspuns: 

Trebuie  să  fie  spălate  complet,  datorită  faptului  că  acelea  care  acoperă  o  rană  sunt 
considerate  ca  şi  cum  ar  fi  pielea  însăşi;  drept  urmare,  aşa  cum  este  curăţată  o  parte  a  corpului, 
trebuie  să  fie  curăţat  şi  bandajul.  în  ceea  ce  priveşte  cazul  şosetelor,  aceasta  este  doar  o 
concesiune,  dat  fiind  că  Sunnah  indică  faptul  că  este  suficient  să  fie  umezită  doar  o  parte  a 


acestora.  („Decrete  despre  curăţarea  peste  o  zonă  acoperită”,  P.27  /  “Fatawa  about  wiping  over 
Khuffain,  P.27) 


Cum  se  purifică  o  persoană  bolnavă 

•  Pacientul  trebuie  să  folosească  apă  pentru  a  se  purifica  (atât  pentru  wudhu,  cât  şi  pentru 

ghusl). 

•  în  cazul  în  care  nu  poate  fi  folosită  apă  din  lipsa  acesteia  sau  de  teama  de  a  agrava 
durerea  sau  boala,  trebuie  să  fie  realizat  Tayamum  dacă  este  posibil. 

•  Dacă  nu  se  poate  purifica  singur,  poate  fi  ajutat  de  altă  persone  să  spele  părţile  wudhu, 
sau  curăţind  chipul  şi  mâinile  lui  cu  pământ  în  cazul  Tayamum. 

•  Dacă  pacientul  are  rănită  una  dintre  părţile  necesare  spre  a  fi  purificare  prin  wudhu  sau 
ghusl,  trebuie  să  fie  umezite  cu  apă.  Dacă  apa  îi  provoacă  durere  în  aceste  zone  în  particular, 
trebuie  doar  să  le  umezească;  şi  dacă  aceasta  îl  afectează,  de  asemenea,  poate  realiza  Tayamum 
peste  rană. 

•  Dacă  are  un  os  rupt,  bandajat  sau  cu  aţele,  trebuie  să  umezească  cele  ce  îi  acoperă  rana 
cu  apă.  Nu  este  necesar  să  realizeze  abluţiunea  în  aceste  părţi,  pentru  că  umezirea  acestora  astfel 
este  corectă. 

•  Pentru  a  efectua  Tayamum,  se  pot  trece  mâinile  peste  un  perete  sau  orice  altă  suprafaţă 
cu  praf  pe  ea.  Dacă  peretele  este  acoperit  cu  un  material  diferit  de  cel  al  solului,  de  exemplu, 
vopsea,  nu  trebuie  să  fie  folosită  pentru  a  realiza  Tayamum,  decât  dacă  are  puţin  praf. 

•  Dacă  nu  poate  fi  realizat  Tayamum  cu  peretele  sau  orice  alt  obiect  ce  conţine  puţin 
praf,  se  poate  pune  puţin  pământ  intr-un  recipient  sau  pe  o  hârtie  şi  sşa  se  poate  dispune  de  el. 

•  Dacă  este  realizat  Tayamum  pentru  o  Rugăciune  şi  este  menţinută  purificarea  (nu  se 
întâmplă  nimic  care  să  o  invalideze)  până  la  următoarea  Rugăciune,  aceasta  poate  fi  realizată  cu 
acelaşi  Tayamum  din  moment  ce  încă  are  puritatea  rituală  şi  nu  a  anulat-o. 

•  Pacientul  trebuie  să  cureţe  murdăria  sau  orice  altă  impuritate  de  pe  corpul  lui.  Dacă  nu 
poate  face  aceasta,  trebuie  să  se  roage  aşa  cum  este  şi  Rugăciunea  este  valabilă,  nefiind  nevoie  să 
o  repete  după  aceea. 

•  Persoana  bolnavă  trebuie  să  îmbrace  îmbrăcăminte  curată  pentru  a  se  ruga.  Dacă  se 
murdăreşte  sau  are  o  impuritate,  trebuie  să  o  curăţească  sau  să  o  schimbe;  dacă  acest  lucru  nu 
este  posibil,  se  poate  ruga  în  starea  în  care  se  găseşte  şi  fără  să  fie  nevoie  să  repete  Rugăciunea 
mai  târziu. 

•  Pacientul  trebuie  să  realizeze  Rugăciunea  intr-un  loc  curat.  Dacă  locul  se  murdăreşte 
sau  devine  impur,  trebuie  curăţat  sau  schimbat  (în  cazul  în  care  este  vorba  despre  un  covor,  spre 
exemplu),  sau  se  poate  pune  ceva  curat  peste  el.  Dacă  nu  are  posibilitatea  de  a  face  aceasta, 
Rugăciunea  va  continua  să  fie  valabilă  şi  nu  are  obligaţia  să  o  realizeze  din  nou. 

•  Nu  este  permis  ca  bolnavul  să  amâne  Rugăciunea  peste  programul  prescris  din  cauza 
imposibilităţii  de  a  se  purifica.  Ceea  ce  trebuie  să  facă  în  acest  caz  este  să  se  cureţe  cât  mai  bine 


şi  să  se  roage  la  timpul  stabilit,  chiar  dacă  are  pe  corpul  sau  pe  îmbrăcămintea  lui  o  murdărie  pe 
care  nu  o  poate  elimina. 

•  Acea  persoană  care  suferă  de  incontinenţă  urinară  şi  nu  reuşeşte  să  se  vindece  în  ciuda 
tratamentului  pe  care  îl  poate  face,  trebuie  să  repete  abluţiunea  pentru  fiecare  Rugăciune.  Este 
necesar  să  îndepărteze  orice  materie  impură  de  pe  corp  şi  să  se  schimbe  de  îmbrăcămintea  care  se 
murdăreşte  dacă  are  această  posibilitate;  în  caz  contrar,  nu  va  avea  obligaţia  să  realizeze 
schimbul.  Trebuie,  de  asemenea,  să  aibă  grijă  ca  urina  să  nu  ajungă  pe  îmbrăcămintea,  corpul  sau 
locul  ei  de  Rugăciune. 


Toată  lauda  I  se  cuvine  luiAllah,  Stăpânul  lumilor,  şi  toate 
binecuvântările  lui  Allah  fie  asupra  Profetului  Său,  Mohammed, 
asupra  familiei  sale,  a  companionilor  săi  şi  asupra  tuturor  celor  care 
urmează  Calea  Sa  cea  Dreaptă;  fie  ca  Allah  Atotputernicul  să  aibă 

milă  de  ei  în  Ziua  Judecăţii! 

Dacă  doriţi  să  cunoaşteţi  şi  să  primiţi  mai  multe  informaţii  despre  Islam,  nu  ezitaţi  să 
ne  contactaţi  la  adresele: 


De  asemenea,  puteţi  găsi  mai  multe  informaţii  pe  site-urile: 


http://www.islamland.org 

www.islamhouse.com 

http://www.sultan.org 

www.islam-guide.com 

www.islamreligion.com 


